tripathysagar/odia_wiki huggingface dataset:
ସୁରି, ବୀରଭୂମ ଏକ ଭାରତୀୟ ପୌରପାଳିକା   ଅଟେ । ଏହା ପଶ୍ଚିମବଙ୍ଗର ବିର୍‌‌ଭୁମ୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସୁରି, ବୀରଭୂମ ସହରର ମୋଟ ଜନସଂଖ୍ୟା ୬୧୮୧୮ ଅଟେ । ସେଥି ମଧ୍ୟରୁ ୫୧.୪୨% ଜଣ ପରୁଷ ହୋଇଥିବା ବେଳେ ୪୮.୫୮% ଜଣ ନାରୀ ଅଟନ୍ତି । ସୁରି, ବୀରଭୂମର ସାକ୍ଷରତା ହାର ୭୩.୭୧% ଅଟେ । ଏହା ଜାତୀୟ ହାରଠାରୁ -୮.୮୭% ପ୍ରତିଶତ କମ ଅଟେ । ସେଥିରୁ ୪୦.୪୮% ପ୍ରତିଶତ ପୁରୁଷ ଓ ୩୩.୨୩% ନାରୀ ଅଟନ୍ତି । ୧୦.୬୨% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ବଙ୍ଗାଳୀ ସୁରି, ବୀରଭୂମର ସରକାରୀ ଭାଷା ଅଟେ ।
ଢେଙ୍କାନାଳ  (କ୍ରମିକ ସଂଖ୍ୟା: ୫୫) ଢେଙ୍କାନାଳ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ଢେଙ୍କାନାଳ  (ପୌ), ଗଁଦିଆ ବ୍ଳକ ଓ ଢେଙ୍କାନାଳ ବ୍ଳକର କିଛି ଅଞ୍ଚଳ  । ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ସରୋଜ କୁମାର ସାମଲ ଭାରତୀୟ ଜନତା ପାର୍ଟି ପ୍ରାର୍ଥୀ କୃଷ୍ଣଚନ୍ଦ୍ର ପାତ୍ରଙ୍କଠାରୁ ୩୨୯୪ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ରାଷ୍ଟ୍ରବାଦୀ କଂଗ୍ରେସ ପାର୍ଟି ପ୍ରାର୍ଥୀ ନବୀନ ନନ୍ଦ, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ସୁଧିର କୁମାର ସାମଲଙ୍କଠାରୁ ୬,୯୩୩ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୫୧ରୁ ୨୦୧୪ ମଧ୍ୟରେ ମୋଟ ୧୫ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ଇନସୁଲିନ ଡିଗ୍ଲୁଡେକ, ଅନେକ ବେପାର ନାମ ମଧ୍ୟରୁ ଗୋଟିଏ ନାମ ଟ୍ରେସିବା, ହେଉଛି ଏକ ଦୀର୍ଘକାଳୀନ କାର୍ଯ୍ୟ କରୁଥିବା ଇନସୁଲିନ ଯାହା ମଧୁମେହ ଟାଇପ୧ ଏବଂ ମଧୁମେହ ଟାଇପ-୨ର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ପ୍ରତିଦିନ ଥରେ ଚର୍ମ ତଳେ ଇଞ୍ଜେକ୍ସନ ଆକାରରେ ଦିଆଯାଏ । ୯୦ ମିନିଟ ମଧ୍ୟରେ ପ୍ରଭାବ ଆରମ୍ଭ ହୁଏ ଏବଂ ୪୨ ଘଣ୍ଟାରୁ ଅଧିକ ସମୟ ଧରି ରହିଥାଏ । କିଛି ଦିନ ପରେ ଏହାର ସବୁ ସମୟରେ ସ୍ଥିର ପ୍ରଭାବ ରହିଥାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିମ୍ନ ରକ୍ତ ଶର୍କରା, ଆଲର୍ଜି ପ୍ରତିକ୍ରିୟା, ଇଞ୍ଜେକ୍ସନ୍ ସ୍ଥାନରେ ଯନ୍ତ୍ରଣା, ଗଲୁ, ରାସ, ଓଜନ ବୃଦ୍ଧି ଏବଂ ଲାଇପୋଡିଷ୍ଟ୍ରୋଫି ହୋଇପାରେ । ଲମ୍ବା ଆକ୍ଟିଂ ଇନସୁଲିନ ଡିଟେମିର ଏବଂ ଇନସୁଲିନ ଗ୍ଲାର୍ଜିନ୍ ତୁଳନାରେ ଏହାର ରକ୍ତ ଶର୍କରା କମିବା ଆଶଙ୍କା କମ୍ ଥାଏ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟା ମଧ୍ୟରେ କମ ପୋଟାସିଅମ ହୋଇପାରେ । ଗର୍ଭାବସ୍ଥାରେ ଏନପିଏଚ ଇନସୁଲିନ ଅଧିକ ପସନ୍ଦ କରାଯାଏ । ଏହା ରିକମ୍ବିନାଣ୍ଟ ଡିଏନଏ ଟେକ୍ନୋଲୋଜିଦ୍ୱାରା ନିର୍ମିତ ଏକ ଇନସୁଲିନ ଯାହାକୁ ଅଧିକ ରୂପାନ୍ତରିତ କରାଯାଇପାରେ । ୨୦୧୩ ମସିହାରେ ୟୁରୋପରେ ଏବଂ ୨୦୧୫ରେ ଯୁକ୍ତରାଷ୍ଟ୍ରରେ ଡାକ୍ତରୀ ଚିକିତ୍ସା ପାଇଁ ଇନସୁଲିନ୍ ଡିଗ୍ଲୁଡେକ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ଏହାର ୩୦୦ ୟୁନିଟ ନିମନ୍ତେ ମୂଲ୍ୟ ୨୦୨୧ ମସିହାରେ ୯ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ପରିମାଣର ମୂଲ୍ୟ ପ୍ରାୟ ୧୦୦ ଡଲାର ଥିଲା । ୨୦୧୯ରେ ଏହା ଯୁକ୍ତରାଷ୍ଟ୍ରରେ ୧୬୮ତମ ସାଧାରଣ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ୩ ନିୟୂତରୁ ମିଲିୟନରୁ ଅଧିକ ପ୍ରେସକ୍ରିପସନ୍ ରହିଥିଲା । ଏହା ଲିରାଗ୍ଲୁଟାଇଡ୍ ସହିତ ମିଳିତ ଭାବରେ ମଧ୍ୟ ଉପଲବ୍ଧ ।
ଛବି ରାଜାୱତ  (ଜନ୍ମ : ୧୯୮୦) ଜୟପୁରଠାରୁ 60  (37 ) ଦୂର ଟ୍ରଙ୍କ ଜିଲ୍ଲାର ସୋଢା ନାମକ ଏକ ଛୋଟ ଗ୍ରାମର ସରପଞ୍ଚ ଅଟନ୍ତି  । ସେ ଭାରତର ସବୁଠାରୁ କମ ବୟସ ଏବଂ ବୋଧ ହୁଏ ଏକମାତ୍ର ଏମ.ବି.ଏ ସରପଞ୍ଚ ଅଟନ୍ତି । ସେ ନଭେମ୍ବର ୨୦୧୩ରେ ସ୍ଥାପିତ  "ଭାରତୀୟ ମହିଳା ବ୍ୟାଙ୍କ" ର ଜଣେ ନିର୍ଦ୍ଦେଶକ ମଧ୍ୟ ଅଟନ୍ତି । କ୍ୟାରିଅର ପୁନେର  "ଇଣ୍ଡିଆନ ଇନଷ୍ଟିଚ୍ୟୁଟ ଅଫ ମର୍ଡନ ମ୍ୟାନେଜମେଣ୍ଟ" ରୁ ଏମବିଏର ଡିଗ୍ରୀ ହାସିଲ କରିଥିବା ଛବି ବହୁ ନାମିଦାମୀ କର୍ପୋରେଟ କମ୍ପାନୀରେ କାମ କରିଛନ୍ତି । ସେ ପରେ ଗ୍ରାମରେ ରହିବା ପାଇଁ ନିଜ ମନବଳାଇଥିଲେ । ଏଥିପାଇଁ ସରପଞ୍ଚର ଆସନ ଲଢ଼ିବା ପାଇଁ ଆଗ୍ରହ ପ୍ରକାଶ କଲେ । ୪ ଫେବୃଆରୀ ୨୦୧୧ ମସିହାରେ ଛବି ନିଜର ନିକଟତମ ପ୍ରତିଦ୍ୱନ୍ଦୀଙ୍କ ରେକର୍ଡ ୧୨୦୦ ଭୋଟରେ ହରାଇ ସରପଞ୍ଚର ଆସନ ଜିତିଥିଲେ । ଏହାପରେ ସେ ନିଜ ଗ୍ରାମରେ  "ମହାତ୍ମା ଗାନ୍ଧୀ ରାଷ୍ଟ୍ରୀୟ ଗ୍ରାମୀଣ ରୋଜଗାର ଯୋଜନା ଅଧିନିୟମ"  ଉପରେ ଚାଲିଥିବା ସମସ୍ତ ଯୋଜନା ଉପରେ ନିଜର ନଜର ରଖିଥାନ୍ତି ଏବଂ ସକ୍ରିୟ ମତାମତ ନିର୍ଦ୍ଧାରିତ କରିଥାନ୍ତି । ଏବେ ୟୁ.ଏନ. ଓ ତରଫରୁ ଆୟୋଜିତ ଏକ କାର୍ଯ୍ୟକ୍ରମରେ ଛବି ଶିରକ୍ତ ଥିଲେ ଏବଂ ଗ୍ରାମର ଉନ୍ନତି ପାଇଁ ନିଜର ଉକ୍ତି ପ୍ରକାଶ କରିଥିଲେ । ନଭେମ୍ବର ୨୦୧୩ ମସିହାରେ ନବସ୍ଥାପିତ  "ଭାରତୀୟ ମହିଳା ବ୍ୟାଙ୍କ" ର ନିର୍ଦ୍ଦେଶକ ମଣ୍ଡଳରେ ତାଙ୍କର ନିଯୁକ୍ତି କରାଗଲା । ପ୍ରାରମ୍ଭିକ ଜୀବନ ଛବି ରାଜାୱତଙ୍କ ଜନ୍ମ ରାଜସ୍ଥାନର ରାଜଧାନୀ ଜୟପୁରରେ ହୋଇଥିଲା । ତାଙ୍କର ପ୍ରାରମ୍ଭିକ ଶିକ୍ଷା  "ଋଷୀ ବେଲୀ ସ୍କୁଲ"   (ଆନ୍ଧ୍ରପ୍ରଦେଶ) ଏବଂ  "ମେୟୋ କଲେଜ ଗାର୍ଲସ ସ୍କୁଲ"   (ଅଜମେର)ରେ ହୋଇଥଲା  । ତତ୍ପଶ୍ଚାତ ସେ  "ଦିଲ୍ଲୀ ବିଶ୍ୱବିଦ୍ୟାଳୟ" ର ଲେଡି ଶ୍ରୀରାମ କଲେଜରୁ ସ୍ନାତକ କଲେ ଏବଂ ପୁନେର ଇଣ୍ଡିଆନ ଇନଷ୍ଟିଚ୍ୟୁଟ ଅଫ ମର୍ଡନ ମ୍ୟାନେଜମେଣ୍ଟରୁ ଏମବିଏର ଡିଗ୍ରୀ ହାସିଲ କରିଥିଲେ । ବ୍ୟକ୍ତିଗତ ଜୀବନ ଛବି ନିଜ ଗ୍ରାମ ସୋଢା ଏବଂ ଜୟପୁରରେ ନିଜ ମାତା- ପିତାଙ୍କ ସହ ସମୟ ବିତାଉଥିଲେ । ସେଠାରେ କୃଷକମାନଙ୍କ ପିଲା ମାନଙ୍କ ସହିତ ଖେଳି ଖେଳି ବଡ଼ ହୋଇଥିଲେ । ସେଠାରେ ଗ୍ରାମବାସୀ ମାନଙ୍କ ଅସୁବିଧାକୁ ଦୂର କରିବା ପାଇଁ ସେମାନଙ୍କ ସହିତ ପ୍ରତିଦିନ ସମୟ ବିତାଉଥିଲେ । ସରପଞ୍ଚ ହେବା ପଛରେ ତାଙ୍କ ଭାବନା ନିଜ ଗ୍ରାମପାଇଁ କାମକରିବା ଏବଂ ସଭିଙ୍କୁ ସାହାଯ୍ୟ କରିବା ପାଇଁ ଯୋଜନା ରହିଛି । ଉପଲବ୍ଧି 2011 ମସିହାରେ ଛବି  "ସଂଯୁକ୍ତ ରାଷ୍ଟ୍ରସଙ୍ଘ" ରେ ଆୟୋଜିତ ୧୧ତମ  "ଇନ୍ଫୋ ପଭର୍ଟି ବିଶ୍ୱ ସମ୍ମିଳନ" ରେ ଦୁନିଆର ସମସ୍ତ ମନ୍ତ୍ରୀ ଏବଂ ରାଜଦୂତମାନଙ୍କୁ ସମ୍ବୋଧିତ କରିଥିଲେ । 2011 ମସିହା ମଇ ମାସରେ ପୂର୍ବ ରାଷ୍ଟ୍ରପତି  "ଏ.ପି.ଜେ ଅବଦୁଲ କଲାମ"  ନୂଆଦିଲ୍ଲୀରେ ଛବିଙ୍କୁ ସମ୍ମାନିତ କରିଥିଲେ । ଏହି ଅବସରରେ ବିଜ୍ଞାନ ତଥା ପୃଥିବୀ ବିଜ୍ଞାନ ମନ୍ତ୍ରୀ  "ପବନ ବଂସଲ"  ମଧ୍ୟ ଉପସ୍ଥିତ ଥିଲେ । ଭାରତୀୟ ଯୁବ ନେତ୍ରୀର ଖିତାବ : ଦେଶକୁ ଆଶା ଦେଇଥିବା ଆଠ ଜଣ ଯୁବ ନେତାମାନଙ୍କ ମଧ୍ୟରୁ ଜଣେ ନେତ୍ରୀ ହେବାର ଗର୍ବ ।
କ୍ରୀଡ଼ା କ୍ଷେତ୍ରରେ ଉଲ୍ଲେଖନୀୟ ଅବଦାନ ନିମନ୍ତେ ଓଡ଼ିଶାର କ୍ରୀଡାବିତମାନଙ୍କୁ ପ୍ରତିବର୍ଷ ଏକଲବ୍ୟ ପୁରସ୍କାର ପୁରସ୍କାର ପ୍ରଦାନ କରାଯାଇଥାଏ । ଶିଳ୍ପପତି ଡ. ବଂଶୀଧର ପଣ୍ଡା ଏବଂ ଇଲା ପଣ୍ଡାଙ୍କଦ୍ୱାରା ପ୍ରତିଷ୍ଠିତ ଏକଲବ୍ୟ ପୁରସ୍କାର, ଇମ୍ଫାଗୃପଦ୍ୱାରା ପରିଚାଳିତ ଇଣ୍ଡିଆନ ମେଟାଲ୍‌ସ ପବ୍ଲିକ୍‌ ଚାରିଟେବଲ୍‌ ଟ୍ରଷ୍ଟ  (ଇମ୍ପାକ୍ଟ) ଆନୁକୁଲ୍ୟରେ ୧୯୯୩ ମସିହାରୁ ପ୍ରଦାନ କରାଯାଇ ଆସୁଅଛି  । ପୁରସ୍କାର ବିଜେତାଙ୍କୁ ମାନପତ୍ର, ଉତ୍ତରୀୟ ସହ ନଗଦ ଏକ ଲକ୍ଷ ପଚାଶ ହଜାର ଟଙ୍କା ପ୍ରଦାନ କରାଯାଏ ।
ପେହୋୱା ଏକ ଭାରତୀୟ ପୌର କମିଟି   ଅଟେ । ଏହା ହରିଆଣାର କୁରୁକ୍ଶେତ୍ର ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ପେହୋୱା ୨୯.୯୭୯୦ ଉତ୍ତର ଅକ୍ଷାଂଶ ଓ ୭୬.୫୮୨୫ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପେହୋୱା ସହରର ମୋଟ ଜନସଂଖ୍ୟା ୩୩୫୪୭ ଅଟେ । ସେଥି ମଧ୍ୟରୁ ୫୩.୩୮% ଜଣ ପରୁଷ ହୋଇଥିବା ବେଳେ ୪୬.୬୨% ଜଣ ନାରୀ ଅଟନ୍ତି । ପେହୋୱାର ସାକ୍ଷରତା ହାର ୬୯.୧୭% ଅଟେ । ଏହା ଜାତୀୟ ହାରଠାରୁ ୪.୩୩% ପ୍ରତିଶତ କମ ଅଟେ । ସେଥିରୁ ୩୯.୩୦% ପ୍ରତିଶତ ପୁରୁଷ ଓ ୨୯.୮୭% ନାରୀ ଅଟନ୍ତି । ୧୨.୯୮% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ପେହୋୱାର ସରକାରୀ ଭାଷା ଅଟେ ।
୧୯୬୦   ଗ୍ରେଗୋରି ପାଞ୍ଜି ଅନୁସାରେ ଶୁକ୍ରବାର ଦିନ ଆରମ୍ଭ ହେଇଥିବା ଏକ ଅଧିବର୍ଷ, ମସିହା  ଓ ଖ୍ରୀଷ୍ଟାବ୍ଦ  ମାନ୍ୟତା ଅନୁସାରେ 1960 ବର୍ଷ, 2 ଶହସ୍ରାବ୍ଦର 960 ବର୍ଷ, 20 ଶତାବ୍ଦୀର 60 ବର୍ଷ, ଏବଂ ୧୯୬୦ ଦଶକର 1 ବର୍ଷ ଥିଲା ।
ସେଫଟ୍ରାଇଆକ୍ସୋନ  (ଇଂରାଜୀ ଭାଷାରେ , ବିକ୍ରୟ ନାମ ରୋସେଫିନ) ଏକ ଆଣ୍ଟିବାୟୋଟିକ   ଯାହା ଅନେକ ଗୁଡ଼ିଏ ସଂକ୍ରମଣରେ ବ୍ୟବ‌ହାର ହୁଏ  । ମଧ୍ୟକର୍ଣ୍ଣ ପ୍ରଦାହ , ଏଣ୍ଡୋକାର୍ଡ଼ାଇଟିସ  , ମେନିଞ୍ଜାଇଟିସ୍, ନିମୋନିଆ, ହାଡ଼ ଓ ଗଣ୍ଠି ସଂକ୍ରମଣ, ଉଦର ଅଭ୍ୟନ୍ତର ସଂକ୍ରମଣ, ଚର୍ମ ସଂକ୍ରମଣ, ମୂତ୍ରନଳୀଶୈଳୀ ସଂକ୍ରମଣ, ଗନେରିଆ   ଓ ପେଲଭିକ ଇନଫ୍ଲାମେଟରି ଡିଜିଜ   ଇତ୍ୟାଦି ସଂକ୍ରମଣରେ ଏହି ଔଷଧ ପ୍ରଭାବଶାଳୀ ହୁଏ । ଅପରେଶନ କରିବା ପୂର୍ବରୁ ଓ କାମୁଡ଼ା କ୍ଷତ ହେବା ପରେ ଏହା ସଂକ୍ରମଣ ପ୍ରତିଷଧ ଭାବରେ ଦିଆଯାଏ । ଶୀରାଭ୍ୟନ୍ତର ଇଞ୍ଜେକସନ ବା ମାଂସପେଶୀରେ ସେଫଟ୍ରାଇଆକ୍ସୋନ ଇଞ୍ଜେକସନ ଦିଆଯାଏ । ଆଲର୍ଜି   ଓ ଇଞ୍ଜେକସନ ସ୍ଥାନରେ ଯନ୍ତ୍ରଣା ଏହାର ମୂଖ୍ୟ ପାର୍ଶ୍ୱ ପ୍ରତିକ୍ରିୟା । ଡିଫିସିନ ତରଳ ଝାଡ଼ା  ( . ), ହେମୋଲାଇଟିକ ଆନିମିଆ  , ପିତ୍ତକୋଷ ରୋଗ   ଓ ଅପସ୍ମାର ଇତ୍ୟାଦି ପାର୍ଶ୍ୱ ପ୍ରତିକ୍ରିୟା ମଧ୍ୟ ଦେଖାଯାଇପାରେ  । ପେନିସିଲିନ ପ୍ରତି ଆନାଫାଇଲାକ୍ସିସ   ଥିଲେ ଏହି ଔଷଧ ଦିଆଯାଏ ନାହିଁ କିନ୍ତୁ ସାମାନ୍ୟ ପ୍ରତିକ୍ରିୟା ଥିଲେ ଦିଆଯାଏ । ଶିରାଭ୍ୟନ୍ତର କ୍ୟାଲସିଅମ   ସାଥିରେ ଏହି ଔଷଧ ଶିରାଭ୍ୟନ୍ତରରେ ଦିଆଯାଏ ନାହିଁ ଗର୍ଭାବସ୍ଥା ଓ ସ୍ତନ୍ୟପାନ ସମୟରେ ଏହା ନିରାପଦ ଜଣାଯାଏ । ସେଫାଲୋସ୍ପୋରିନ   ଦଳର ଏହା ତୃତୀୟ ପିଢ଼ି ଔଷଧ ଯାହା ଜୀବାଣୁକୁ କୋଷ କାନ୍ଥ   ତିଆରି କରିବାକୁ ପ୍ରତିରୋଧ କରେ । ୧୯୮୦ ଦଶକର ଆରମ୍ଭରେ ହଫମାନ-ଲା ରୋସ  ଏହି ଔଷଧ ଆବିଷ୍କାର କରିଥିଲେ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ସନ ୨୦୧୪ରେ ବିକଶିତ ଦେଶମାନଙ୍କରେ ଏହାର ଡୋଜ ପିଛା ଦାମ ୦.୨୦ରୁ ୨.୩୨ ଆମେରିକୀୟ ଡଲାର ଥିଲା । ଯୁକ୍ତରାଷ୍ଟ୍ର ଆମେରିକାରେ ଏକ କୋର୍ଷ ଔଷଧର ମୂଲ୍ୟ ପ୍ରାୟ ୨୫ ଡଲାର ।
ଅଞ୍ଜନଗାଓଁ ଏକ ଭାରତୀୟ ପୌରପାଳିକା ଅଟେ । ଏହା ମହାରାଷ୍ଟ୍ରର ଆମ୍ରବତି ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଅଞ୍ଜନଗାଓଁ ୨୧.୧୬୩୪ ଉତ୍ତର ଅକ୍ଷାଂଶ ଓ ୭୭.୩୧୦୭ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୨୨୭ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଅଞ୍ଜନଗାଓଁ ସହରର ମୋଟ ଜନସଂଖ୍ୟା ୫୧୧୬୩ ଅଟେ । ସେଥି ମଧ୍ୟରୁ ୫୧.୯୦% ଜଣ ପରୁଷ ହୋଇଥିବା ବେଳେ ୪୮.୧୦% ଜଣ ନାରୀ ଅଟନ୍ତି । ଅଞ୍ଜନଗାଓଁର ସାକ୍ଷରତା ହାର ୭୩.୪୫% ଅଟେ । ଏହା ଜାତୀୟ ହାରଠାରୁ -୮.୬୧% ପ୍ରତିଶତ କମ ଅଟେ । ସେଥିରୁ ୩୯.୭୫% ପ୍ରତିଶତ ପୁରୁଷ ଓ ୩୩.୭୦% ନାରୀ ଅଟନ୍ତି । ୧୪.୫୯% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମରାଠୀ ଅଞ୍ଜନଗାଓଁର ସରକାରୀ ଭାଷା ଅଟେ ।
ଲୁଲିକୋନାଜୋଲ, ଲୁଜୁ ତାହାର ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା ଖେଳୁଆଡ଼ ପାଦ,ଟିନିଆ କ୍ରୁରିସ ସଂକ୍ରମଣ ଏବଂ ରିଙ୍ଗୱର୍ମ ଇତ୍ୟାଦି ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଦେହର ରୋଗ ପ୍ରଭାବିତ ସ୍ଥାନରେ ପ୍ରୟୋଗ କରାଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଗଲୁଏବଂ ଯନ୍ତ୍ରଣା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ କଣ୍ଟାକ୍ଟ ଡର୍ମାଟାଇଟିସ ହୋଇପାରେ । ଗର୍ଭାବସ୍ଥାରେ ଏବଂ ସ୍ତନ୍ୟପାନରେ ସୁରକ୍ଷା ଅସ୍ପଷ୍ଟ ଅଟେ । ଏହା ଇମିଡାଜୋଲ ଔଷଧ ପରିବାରର ଏକ ସଦସ୍ୟ ଅଟେ । ୨୦୧୩ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଲୁଲିକୋନାଜୋଲ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ଏକ ୬୦ ଗ୍ରାମ କ୍ରିମ ଟିଉବର ମୂଲ୍ୟ ୪୯୦ ଡଲାର ଥିଲା ।
ଓଡ଼ିଶାର ବିଭିନ୍ନ ସ୍ଥାନରେ ବିଭିନ୍ନ ପ୍ରକାରର ହାତତିଆରି କଳାକୃତି ଦେଖିବାକୁ ମିଳିଥାଏ । ବାନ୍ଧ ତଥା ଅନ୍ୟାନ୍ୟ ହାତବୁଣା ଲୁଗା, କାଠ, ପଥର ଖୋଦେଇ, କଂସା-ପିତ୍ତଳ ଓ ସୁନା-ରୂପା କାମ, ଝୋଟି ଚିତା, ପଟ୍ଟଚିତ୍ର, ଚାନ୍ଦୁଆ କାମ ତଥା ଆହୁରି ଅନେକ ପ୍ରକାରର ହାତକାମ ପାଇଁ ଓଡ଼ିଶାର ଅନେକ ଜାଗା ଜଣାଶୁଣା ।
ବିନ୍ଦିୟା କବିର ଜଣେ ବାଂଲାଦେଶୀ ଚଳଚ୍ଚିତ୍ର ଅଭିନେତ୍ରୀ । ୨୦୧୪ ମସିହାରେ ସେ ଜି. ସରକାରଙ୍କ ନିର୍ଦ୍ଦେଶିତ କଥାଚିତ୍ର ଜାନ୍ ଜରିଆରେ ବଙ୍ଗଳାଦେଶୀ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କର ପରବର୍ତ୍ତୀ କଥାଚିତ୍ର ଥିଲା, ଦବଙ୍ଗ ଯେଉଁଥିରେ ସେ ଅଭିନେତା ଜୟେଦ ଖାନ୍‌ଙ୍କ ନାୟିକା ଭୂମିକାରେ ଅଭିନୟ କରିଥିଲେ । ଜୟେଦଙ୍କ ସହିତ ତାଙ୍କର ଏକ ଅଶ୍ଳୀଳ ଦୃଶ୍ୟ ପାଇଁ ତାଙ୍କୁ ସମାଲୋଚନା କରାଯାଇଥିଲା । ପିଲାଦିନରୁ ସେ ଉଦୀଚି ଶିଳ୍ପଗୋଷ୍ଠୀ ନାମକ ଏକ ବଙ୍ଗଳାଦେଶୀ ସାଂସ୍କୃତିକ ବିବ୍ୟାଳୟରୁ ନୃତ୍ୟ ଓ ସଙ୍ଗୀତର ତାମିଲ ନେଇଥିଲେ ।
ଆମେରିକିଅମ  ( - - - - ) ହେଉଛି ଏକ ତେଜସ୍କ୍ରିୟ ରାସାୟନିକ ମୌଳିକ ଯାହାର ପ୍ରତୀକ ଓ ପରମାଣୁ କ୍ରମାଙ୍କ ୯୫  । ଧର୍ମ ଭୌତିକ ରସାୟନିକ ସମସ୍ଥାନିକ ଇତିହାସ ଗଠନ ଉତ୍ପାଦନ ବ୍ୟବହାର ଆହୁରି ଦେଖନ୍ତୁ ଆଧାର ସହାୟକ ଗ୍ରନ୍ଥ ,  (2007). 978-3-11-017770-1. , . ,1960 ଆହୁରି ପଢନ୍ତୁ   14 ,1989. , ; ,.  " , -241, ?
ଗ୍ରେଗୋରୀ ପାଞ୍ଜି ଅନୁସାରେ ୪ ସେପ୍ଟେମ୍ବର ବର୍ଷର ୨୪୭ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୨୪୮ତମ  । ବର୍ଷ ଶେଷ ହେବା ପାଇଁ ଆଉ ୧୧୮ ଦିନ ବାକି ଅଛି । ଘଟଣାବଳୀ ୨୦୧୬: ରୋମାନ୍ କ୍ୟାଥ୍‌ଲିକ୍ ଚର୍ଚ୍ଚ୍‌ର ପୋପ୍ ଫ୍ରାନ୍ସିସ୍‌ଙ୍କଦ୍ୱାରା ମଦର ଟେରେସାଙ୍କୁ ସନ୍ଥ ଘୋଷିତ କରାଯାଇଥିଲା ।
ଟେଟ୍ରିଜୋଲାଇନ୍, ଯାହାକୁ ଟେଟ୍ରାହାଇଡ୍ରୋଜୋଲିନ୍ ମଧ୍ୟ କୁହାଯାଏ, ଏକ ଔଷଧ ଯାହା ଆଖିର ଶ୍ୱେତପଟଳ ଫୁଲିଥିଲେ ଦିଆଯାଏ । ଏହା ଏକକ ଭାବରେ ଏବଂ ଅନ୍ୟାନ୍ୟ ଔଷଧ ମିଶ୍ରଣ ସ‌ହିତ ଔଷଧ ଦୋକାନରେ ଟୋପା ଭାବରେ ମିଳେ । ଏହାର ପ୍ରଭାବ କିଛି ମିନିଟ୍ ମଧ୍ୟରେ ଆରମ୍ଭ ହୁଏ ଏବଂ ୮ ଘଣ୍ଟା ପର୍ଯ୍ୟନ୍ତ ରହିପାରେ । ଦୀର୍ଘକାଳ ଧରି ବ୍ୟବହାର କଲେ ଅବସ୍ଥା ଖରାପ ହୋଇପାରେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବିସ୍ଫାରିତ ଆଖି ପୁଅ, ଅସ୍ପଷ୍ଟ ଦୃଷ୍ଟିଶକ୍ତି ଏବଂ ଆଖିର ଜ୍ୱଳନ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଖିର ଲାଲିମା, ମୁଣ୍ଡବିନ୍ଧା, ଦୃତ ହୃଦ୍‌ଗତି ଏବଂ ଶୋଇବାରେ ଅସୁବିଧା ହୋଇପାରେ । ଆକ୍ଟିଭେସନ୍ - ଆଡ୍ରେନେଜିକ୍ ରିସେପ୍ଟରଦ୍ୱାରା ରକ୍ତବାହୀ ନଳୀକୁ ସଙ୍କୁଚିତ କରି କାର୍ଯ୍ୟକ୍ଷମ ହୁଏ । ୧୯୫୪ ମସିହାରେ ଟେଟ୍ରିଜୋଲାଇନ୍ ପ୍ୟାଟେଣ୍ଟ୍ ହୋଇଥିଲା ଏବଂ ୧୯୫୯ରେ ଚିକିତ୍ସା ବ୍ୟବହାରରେ ଆସିଥିଲା ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ଗୋଟିଏ ବୋତଲର ମୂଲ୍ୟ ପ୍ରାୟ ୧୦ ଡଲାର ଥିଲା । ଏହା ଭିସିନ୍ ଏବଂ ରୋହଟୋ ସହିତ ଅନେକ ମିଶ୍ରର ବ୍ରାଣ୍ଡ ନାମରେ ବିକ୍ରି ହୁଏ
ବିରଭଦ୍ର , ଭାରତୀୟ ରାଜ୍ୟ ଉତ୍ତରଖଣ୍ଡର ଦେହେରାଡୁନ ଜିଲ୍ଲାରେ ଅବସ୍ଥିତ ଥିବା ଏକ ସହର । ଏହା ରିଷିକେଶର ନିକଟ ଅଞ୍ଚଳରେ ରହିଛି । ଏହା ସରକାରଙ୍କ ଔଷଧ ନିର୍ମାଣ କାରଖାନା ପାଇଁ ବିଖ୍ୟାତ । ଏଠାରେ ହନୁମାନ ମଦିର ସହ ନିମ କାରୋଲି ବାବାଙ୍କ ଆଶ୍ରମ , ନୀଳକଣ୍ଠ ମହାଦେବ ମନ୍ଦିର ପର୍ଯ୍ୟଟକ ଆକର୍ଷଣ ହିସାବରେ ରହିଛି । ଭୌଗୋଳିକ ଅବସ୍ଥିତି ବିରଭଦ୍ରର ଭୌଗୋଳିକ ଅବସ୍ଥିତି 30.07  78.28    / 30.07; 78.28. ଏହା ସମୁଦ୍ରପତ୍ତାନଠାରୁ 1,083 ଫୁଟ ଉପରେ ରହିଛି । ଇତିହାସ ଭଗବାନ ଶିବଙ୍କ ଅବତାର ଭାବରେ ବିରଭଦ୍ର ନାମକରଣ ହୋଇଛି । ଏହି ସହର ମଧ୍ୟ ସ୍ଥଳରେ ଏକ ଅତି ପ୍ରାଚୀନ ମନ୍ଦିର ବିରଭଦ୍ର ମନ୍ଦିର ନାମରେ ଶିବଙ୍କ ଉପାସନା ପାଇଁ ରହିଛି । ଏଠାରେ ଭାରତ ସରକାରଙ୍କ ଔଷଧ ନିର୍ମାଣ କାରଖାନା  (ଆଇଡ଼ିପିଏଲ) ବହୁ କାଳରୁ ରହିଥିଲା  । . ଜନସଂଖ୍ୟା 2001 ଜନଗଣନା ଅନୁସାରେ ବିରଭଦ୍ରର ଜନସଂଖ୍ୟା 13,271 ଥିଲା । ଏହା ମଧ୍ୟରୁ ପୁରୁଷ ସଂଖ୍ୟା 52%ଥିବା ବେଳେ ମହିଳା ସଂଖ୍ୟା 48% ଥିଲା । ଏଠାରେ ସାକ୍ଷ୍ୟରତା ହାର 81% ରହିଥିଲା ।ଏହା ଜାତୀୟ ହାରଠାରୁ ଅଧିକ । ବିରଭଦ୍ରରେ 6 ବର୍ଷରୁ କମ ଆବାଡୀ 8% ଥିଲା ।
ସାକ୍ରୋସିଡେଜ  (ଇଂରାଜୀ ଭାଷାରେ ), ସୁକ୍ରେଡ ଏହାର ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା ସୁକ୍ରେଜ-ଆଇସୋମାଲଟେଜ ଅଭାବ ରୋଗର   ଚିକିତ୍ସା ପାଇଁ ବ୍ୟବହୃତ ହୁଏ  ପ୍ରଶ୍ନରେ ଥିବା ସ୍ଥିତିକୁ ନିର୍ଣ୍ଣୟ କରିବାରେ ସାହାଯ୍ୟ କରିପାରେ । ପ୍ରତ୍ୟେକ ଥର ଖାଇବା ସମୟରେ ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ପେଟ ଯନ୍ତ୍ରଣା, ଅଇ, ତରଳ ଝାଡ଼ା, ଶୋଇବାରେ ଅସୁବିଧା ଏବଂ ମୁଣ୍ଡବିନ୍ଧା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା ମଧ୍ୟ ହୋଇପାରେ । ଏହା ଏନଜାଇମ୍ ସୁକ୍ରେଜ୍ କୁ ବଦଳାଇଥାଏ ଯାହା ସୁକ୍ରୋଜ୍‌କୁ ସରଳ ରୂପରେ ଭାଙ୍ଗିବାରେ ସାହାଯ୍ୟ କରେ । ୧୯୯୮ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ସାକ୍ରୋସିଡେଜ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ୧୧୮ ମାତ୍ରା ଔଷଧର ମୂଲ୍ୟ ପ୍ରାୟ ୮୭୦୦ । ୟୁରୋପରେ ଏହା ଏକ ଅନାଥ ଔଷଧ ।
କରୀନା କପୁର  (ଜନ୍ମ: ୨୧ ସେପ୍ଟେମ୍ବର ୧୯୮୦), ଜଣେ ଭାରତୀୟ କଥାଚିତ୍ର ଅଭିନେତ୍ରୀ ଯିଏକି ମୁଖ୍ୟତଃ ହିନ୍ଦୀ କଥାଚିତ୍ରରେ ଅଭିନୟ କରନ୍ତି  । ସେ ହିନ୍ଦୀ କଥାଚିତ୍ର ଅଭିନେତା ରଣଧୀର କପୁର ଏବଂ ବବିତା କପୁରଙ୍କର ଝିଅ । ତାଙ୍କର ବଡ଼ ଭଉଣୀ କରିସ୍ମା କପୁର ଜଣେ ହିନ୍ଦୀ କଥାଚିତ୍ର ଅଭିନେତ୍ରୀ । ସେ ୨୦୦୦ ମସିହାରେ ହିନ୍ଦୀ କଥାଚିତ୍ର ରିଫୁଜୀ ଜରିଆରେ ହିନ୍ଦୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହାପରେ ସେ ଅଶୋକା, କଭି ଖୁସି କଭି ଗମ୍, ଚାମେଲି ଆଦି ସଫଳ ଚଳଚ୍ଚିତ୍ରରେ ଅଭିନୟ କରିବାପରେ ସେ ନିଜକୁ ପ୍ରତିଷ୍ଠିତ କରାଇଥିଲେ । କରୀନା ୬ଟି ଫିଲ୍ମ ଫେୟାର ପୁରସ୍କାର ପାଇଛନ୍ତି । କରୀନା କପୁର ଅଭିନେତା ସୈଫ ଅଲ୍ଲୀ ଖାନଙ୍କୁ ୨୦୧୨ରେ ବିବାହ କରିଥିଲେ । ଉଭୟଙ୍କର ଗୋଟିଏ ପୁଅ ଅଛି । ପ୍ରାରମ୍ଭିକ ଜୀବନ କରୀନା କପୁର ୨୧ ସେପ୍ଟେମ୍ବର ୧୯୮୦ରେ ବମ୍ବେରେ ଜନ୍ମଗ୍ରହଣ କରିଥିଲେ । କରୀନାଙ୍କୁ ପ୍ରାୟ ସଭିଏଁ ବେବୋ ବୋଲି ସମ୍ବୋଧନ କରିଥାନ୍ତି । ସେ ଅଭିନେତା ରଣଧୀର କପୁର ଏବଂ ବବିତ କପୁରଙ୍କର ସାନ ଝିଅ । ତାଙ୍କର ବଡ଼ ଭଉଣୀ କରିସ୍ମା କପୁର ଜଣେ ହିନ୍ଦୀ କଥାଚିତ୍ର ଅଭିନେତ୍ରୀ । ତାଙ୍କର ଜେଜେବାପା ରାଜ କପୁର ଜଣେ ହିନ୍ଦୀ କଥାଚିତ୍ର ଅଭିନେତା ଏବଂ ନିର୍ମାତା ଏବଂ ତାଙ୍କର ଅଜା ହରି ଶିବଦାଶ ଜଣେ ଅଭିନେତା । କରୀନା ଅଭିନେତା ଋଷି କପୁର ଏବଂ ନୀତୁ କପୁରଙ୍କର ଝିଆରୀ । କରୀନାଙ୍କର ନାମ ତାଙ୍କର ମାଆ ଅନ୍ନା କରେନିନା ବ‌ହିରୁ ରଖିଥିଲେ । ସେ ତାଙ୍କର ପିତାଙ୍କର ଘର ପକ୍ଷରୁ ପଞ୍ଜାବୀ ଏବଂ ମାଆ ଘର ପକ୍ଷରୁ ସିନ୍ଧି । କରୀନା ଛୋଟବେଳୁ ଉଭୟ ହିନ୍ଦୁ ଏବଂ ଖ୍ରୀଷ୍ଟ ଧର୍ମ ପ୍ରତି ଅନୁରାଗୀ ଥିଲେ । ଅଭିନୟ ଜୀବନ କରୀନା ୨୦୦୦ ମସିହାରେ ପ୍ରଥମେ ଅଭିନେତା ନିର୍ଦ୍ଦେଶକ ରାକେଶ ରୋଶନଙ୍କର ଚଳଚ୍ଚିତ୍ର କହୋ ନା ପ୍ୟାର୍ ହୈ ପାଇଁ ବଛାଯାଇଥିଲେ । ଏହି କଥାଚିତ୍ରରେ ରାକେଶଙ୍କର ପୁଅ ହ୍ରିତିକ ରୋଶନ ମଧ୍ୟ ହିନ୍ଦୀ କଥାଚିତ୍ରରେ ନାୟକ ଭାବରେ ପ୍ରଥମ କରି ଅଭିନୟ କରିଥିଲେ । ତେଣୁ ନାୟକଙ୍କୁ ଅଧିକ ପ୍ରାଧାନ୍ୟ ମିଳିବା ଯୋଗୁଁ କରୀନା ଏହି ଚଳଚ୍ଚିତ୍ରଟି ଛାଡ଼ିଦେଇଥିଲେ । ଏହାପରେ ସେ ସେହି ବର୍ଷ ଜେ.ପି. ଦତ୍ତଙ୍କ ଚଳଚ୍ଚିତ୍ର ରେଫ୍ୟୁଜି ଜରିଆରେ ଅଭିଶେକ ବଚନଙ୍କ ସ‌ହ ହିନ୍ଦୀ କଥାଚିତ୍ର ଜଗତରେ ପ୍ରବେଶ କରିଥିଲେ । କରୀନା ତାଙ୍କର ଏହି ପ୍ରଥମ ଚଳଚ୍ଚିତ୍ରରେ ଅନେକ କିଛି ଶିଖିଥିଲେ ବୋଲି କ‌ହିଥିଲେ । ଏହି ଚଳଚ୍ଚିତ୍ରଟି ବ୍ୟବସାୟରେ ସଫଳତା ପାଇଥିଲା । ଏହି ଚଳଚ୍ଚିତ୍ର ପାଇଁ କରୀନାଙ୍କୁ ଫିଲ୍ମ ଫେୟାରରେ ଶ୍ରେଷ୍ଠ ନବାଗତା ପୁରସ୍କାର ମିଳିଥିଲା । ଏହପରେ କରୀନା ୨୦୦୧ରେ ମୁଝେ କୁଛ୍ କେହେନା ହୈ, ୟାଦୈଁ, ଅଜ୍‌ନବୀ, ଅଶୋକା, କଭି ଖୁସି କଭି ଗମ୍ ଆଦି କଥାଚିତ୍ରରେ ଅଭିନୟ କରିଥିଲେ । ମୁଝ୍‌ସେ ଦୋସ୍ତି କରୋଗୀ, ଜୀନା ସିର୍ଫ ମେରେ ଲିୟୈ, ତଲାସ୍, ଖୁସି, ମୈ ପ୍ରେମ୍ କି ଦିୱାନୀ ହୁଁ, ଏଲ୍.ଓ.ସି. କାର୍‌ଗିଲ୍ ଆଦି କଥାଚିତ୍ରରେ ଅଭିନୟ କରିବା ପରେ କରୀନା ୨୦୦୪ରେ ଚାମେଲୀ କଥାଚିତ୍ରରେ ଅଭିନୟ କରିଥିଲେ । ଏହି କଥାଚିତ୍ର ପାଇଁ ତାଙ୍କୁ ଫିଲ୍ମ‌ଫେୟାରରେ ଏକ ସ୍ୱତନ୍ତ୍ର ପୁରସ୍କାର ମିଳିଥିଲା । ୨୦୦୪ରେ କରୀନା ଦେବ୍ ଚଳଚ୍ଚିତ୍ର ପାଇଁ ମଧ୍ୟ ଫିଲ୍ମ‌ଫେୟାରରେ ସମୀକ୍ଷକଙ୍କ ପସନ୍ଦରେ ଶ୍ରେଷ୍ଠ ଅଭିନେତ୍ରୀ ପୁରସ୍କାର ପାଇଥିଲେ । କରୀନା ୨୦୦୬ କଥାଚିତ୍ର ଓମ୍‌କାରା ପାଇଁ ଫିଲ୍ମ ଫେୟାରରେ ସମୀକ୍ଷକଙ୍କ ପସନ୍ଦରେ ଶ୍ରେଷ୍ଠ ଅଭିନେତ୍ରୀ ପୁରସ୍କାର ପାଇଥିଲେ । ସେ ୨୦୦୭ରେ କଥାଚିତ୍ର ଜବ୍ ଉଇ ମିଟ୍ ପାଇଁ ଫିଲ୍ମ‌ଫେୟାରରେ ଶ୍ରେଷ୍ଠ ଅଭିନେତ୍ରୀ ପୁରସ୍କାର ପାଇଥିଲେ । ଏଥି ସ‌ହ କରୀନା ପୁନଃ ବିବାହ ଏବଂ ସିଆଇଡି ଭଳି ଦୂରଦର୍ଶନ ଧାରାବାହିକରେ ଅତିଥି କଳାକାର ଭାବରେ ଅଭିନୟ କରିଥିଲେ । ସେ ତିନୋଟି ଡକୁମେଣ୍ଟାରୀରେ ମଧ୍ୟ ଅଭିନୟ କରିଛନ୍ତି ।
କୀଚକେଶ୍ୱରୀ ମନ୍ଦିର ମୟୂରଭଞ୍ଜ ଜିଲ୍ଲାର ଖିଚିଂଠାରେ ଅବସ୍ଥିତ ।ଏଠାରେ ମା କୀଚକେଶ୍ୱରୀଙ୍କୁ ପୂଜା କରାଯାଏ । ଅବସ୍ଥାନ ଏହା ବାରିପଦାରୁ ୧୫୦ କି.ମି. ଓ ବାଲେଶ୍ୱରରୁ ୨୦୫ କି.ମି. ଦୂରରେ ଅବସ୍ଥିତ । ନିର୍ମାଣ ଶୈଳୀ ଏହି ମନ୍ଦିରଟି ସମ୍ପୂର୍ଣ୍ଣ ମୁଗୁନି ପଥରରେ ଗଠନ କରାଯାଇଛି । ନିର୍ମାଣ ଇତିହାସ କୀଚକେଶ୍ୱରୀ ମନ୍ଦିର ଖ୍ରୀଷ୍ଟାବ୍ଦ ୯୨୦ରୁ ୯୨୬ ମଧ୍ୟରେ ମୟୂରଭଞ୍ଜର ତତ୍କାଳୀନ ଭଞ୍ଜବଂଶୀୟ ମହାରାଜାଙ୍କଦ୍ୱାରା ନିର୍ମାଣ କରାଯାଇଥିଲା । ମନ୍ଦିରଟି ବିଭିନ୍ନ କାରଣରୁ ଭାଙ୍ଗିରୁଜି ଯାଇଥିବାରୁ, ମହାରାଜା ପ୍ରତାପ ଚନ୍ଦ୍ର ଭଞ୍ଜଦେଓ ୧୯୩୪ ମସିହାରେ ଏହାର ପୁନରୁଦ୍ଧାର କାର୍ଯ୍ୟ ଆରମ୍ଭ କରିଥିଲେ । ୧୯୪୨ ମସିହାରେ ପୁନରୁଦ୍ଧାର କାର୍ଯ୍ୟ ଶେଷ ହୋଇଥିଲା । ମନ୍ଦିରରେ ଲାଗିଥିଲା ୬୦ଭାଗ ପଥର ପୁରୁଣା ମନ୍ଦିରର ଅବଶେଷ ଥିଲା ବେଳେ, ୪୦ଭାଗ ପଥର ନୂଆ ପଥର ଲାଗିଥିଲା । ଏହି ନୂଆ ପଥର ମନ୍ଦିର ପାଖରେ ଥିବା କେଶନା ଓ ଆଦିପୁର ଗାଁ ନିକଟସ୍ଥ ଖଣିରୁ ଅଣା ଯାଇଥିଲା । ମନ୍ଦିର ନିର୍ମାଣରେ ରାଜ୍ୟ ବାହାର ଶିଳ୍ପୀଙ୍କ ବ୍ୟତିତ ଶହ ଶହ ଆଞ୍ଚଳିକ କାରିଗର ନିଯୁକ୍ତ ହୋଇଥିଲେ ।
ମୁଁ ତା 'ର କିଏ, ୨୦୧୪ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅଭିନେତ୍ରୀ ଯୁକ୍ତା ରକ୍ଷିତ । ନିର୍ଦ୍ଦେଶକ ବସନ୍ତ ସାହୁ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ଯୁକ୍ତା ଏହାର କାହାଣୀ ରଚନା କରିଥିବାବେଳେ ମହ‌ମଦ ସଫିଉଦ୍ଦିନ୍ ଏହାର ସଂଳାପ ରଚାନ କରିଥିଲେ । ଏହି କଥାଚିତ୍ରଟିରେ ଅଭିନେତା ମିହିର ଦାସ ଏବଂ ଯୁକ୍ତା ମୁଖ୍ୟ ଭୂମିକାରେ ଅଭିନୟ କରିଥିଲେ । ଅଭିନେତା ହର ରଥ ଏହି କଥାଚିତ୍ରଟିରେ ଅଭିନୟ କରିଥିଲେ । ଏହି କଥାଚିତ୍ରଟିର କାହାଣୀ ଏକ ଯୁବା ଝିଅ ଏବଂ ବୟସ୍କ ପୁରୁଷର ପ୍ରେମ କାହାଣୀ ଉପରେ ଆଧାରିତ । ଅଭିନୟ ମିହିର ଦାସ ଯୁକ୍ତା ହର ରଥ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିକାଶ ଦାଶ । ଅରୁଣ ମନ୍ତ୍ରୀ ଏବଂ ଶୀର୍ଷାନନ୍ଦ ଦାସ କାନୁନ୍‌ଗୋ ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ ।
'ଗୋଆ'  ଭାରତର ଦକ୍ଷିଣ-ପଶ୍ଚିମରେ ଅବସ୍ଥିତ ଏକ ରାଜ୍ୟ । କ୍ଷେତ୍ରଫଳ ହିସାବରେ ଏହା ଭାରତର କ୍ଷୁଦ୍ରତମ ତଥା ଜନସଂଖ୍ୟା ହିସାବରେ ଏହା ଭାରତର ଚତୁର୍ଥ କ୍ଷୁଦ୍ର ରାଜ୍ୟ । ଆରବ ସାଗର କୁଳରେ ଥିବା ଏହି ରାଜ୍ୟକୁ ଉତ୍ତରଦିଗରେ ମହାରାଷ୍ଟ୍ର, ପୂର୍ବ ଓ ଦକ୍ଷିଣ ଦିଗରେ କର୍ଣ୍ଣାଟକ ଘେରି ରହିଛି । ଗୋଆ ଭାରତର ସବୁଠାରୁ ଧନୀ ରାଜ୍ୟ । ସମସ୍ତ ଭାରତୀୟ ରାଜ୍ୟ ମଧ୍ୟରେ ଗୋଆ ମୁଣ୍ଡପିଛା ସର୍ବାଧିକ ଜିଡିପି ରହିଛି । ଏହାର ମୋଟ ଘରୋଇ ଉତ୍ପାଦ  (ଜି. ଡ଼ି. ପି.) ଦେଶର ଜି. ଡ଼ି. ପି.ର ଅଢେଇଗୁଣ ଅଧିକ । । ୧୧ଶ ବିତ୍ତ କମିଶନ ଗୋଆକୁ ଭିତ୍ତିଭୂମି ପାଇଁ ସବୁଠୁ ଭଲ ରାଜ୍ୟ ଭାବେ ଗଣନା କରିଛନ୍ତି । ପାନାଜି ବା ପାଞ୍ଜିମ ଗୋଆର ରାଜଧାନୀ ଆଟେ । ପ୍ରାୟ ୪୫୦ବର୍ଷ ଧରି ଗୋଆ ପର୍ତ୍ତୁଗୀଜ କଲୋନୀ ରହି ଆସିଥିଲା । ୧୯୬୧ ମସିହାରେ ଏହା ଭାରତବର୍ଷ ସାଙ୍ଗରେ ଯୋଗ କରାଗଲା । ଗୋଆ ରାଜ୍ୟ ଏହାର ବେଳାଭୂମି, ବିଶ୍ୱବିଖ୍ୟାତ ଗୀର୍ଜାଘର, ଭରପୁର ଖଣିଜ ପଦାର୍ଥ ଓ ସବୁଜ ପଶ୍ଚିମଘାଟ ପର୍ବତ ମାଳା ପାଇଁ ପ୍ରସିଦ୍ଧ ଅଟେ । ଗୋଆ ହେଉଛି ଧଳା-ବାଲୁକା କୂଳ, ସକ୍ରିୟ ନାଇଟ୍ ଲାଇଫ୍, ପୂଜାପାଠ ସ୍ଥାନ ଏବଂ ବିଶ୍ୱ ହେରିଟେଜ୍ ତାଲିକାଭୁକ୍ତ ସ୍ଥାପତ୍ୟ ତିହ୍ୟ କାରଣରୁ ଭାରତୀୟ ଏବଂ ବିଦେଶୀ ପର୍ଯ୍ୟଟକଙ୍କ ପାଇଁ ପସନ୍ଦ ସ୍ଥଳ  ଭୂଗୋଳ ଇତିହାସ ଗୋଆର ଇତିହାସ ୨୦,୦୦୦ରୁ ୩୦,୦୦୦ ବର୍ଷ ପୁରୁଣା । ଏହି ପଥର ଖୋଦେଇ ଭାରତରେ ପ୍ରାଚୀନ ମାନବ ସଭ୍ୟତାର ଚିହ୍ନ ବହନ କରେ । ଉପର ପାଲିଓଲିଥିକ କିମ୍ବା ମେସୋଲିଥିକ ପଥର ଖୋଦେଇ ଚିତ୍ର, ଉସ୍‌ଗାଲିମାଲ୍‌ଠାରେ କୁଶାବତୀ ନଦୀ ତଟରେ ମିଳିଥିଲା ।
ଅରିନ୍ଦମ ରାୟ ଜଣେ ଓଡ଼ିଆ କଥାଚିତ୍ର ଅଭିନେତା । ସିନେମା ଜୀବନ ୨୦୦୬ ମସିହାରେ ପ୍ରେମ ଋତୁ ଆସିଲାରେ କଥାଚିତ୍ରରୁ ଅଭିନେତା ଜୀବନ ଆରମ୍ଭ କରିଥିଲେ ।
ପାଲ୍ଲାପାତ୍ତି, ବିରୁଧୁନଗର ଏକ ଭାରତୀୟ ସହର ପଞ୍ଚାୟତ   ଅଟେ । ଏହା ତାମିଲନାଡୁର ଦିନ୍ଦିଗୁଲ୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପାଲ୍ଲାପାତ୍ତି, ବିରୁଧୁନଗର ସହରର ମୋଟ ଜନସଂଖ୍ୟା ୧୧୮୦୭ ଅଟେ । ସେଥି ମଧ୍ୟରୁ ୫୦.୬୧% ଜଣ ପରୁଷ ହୋଇଥିବା ବେଳେ ୪୯.୩୯% ଜଣ ନାରୀ ଅଟନ୍ତି । ପାଲ୍ଲାପାତ୍ତି, ବିରୁଧୁନଗରର ସାକ୍ଷରତା ହାର ୬୧.୫୦% ଅଟେ । ଏହା ଜାତୀୟ ହାରଠାରୁ ୩.୩୪% ପ୍ରତିଶତ କମ ଅଟେ । ସେଥିରୁ ୩୫.୧୬% ପ୍ରତିଶତ ପୁରୁଷ ଓ ୨୬.୩୪% ନାରୀ ଅଟନ୍ତି । ୧୨.୩୭% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତାମିଲ ପାଲ୍ଲାପାତ୍ତି, ବିରୁଧୁନଗରର ସରକାରୀ ଭାଷା ଅଟେ ।
କେତକୀ ପିମ୍ପଲଖାରେ  (୨୫ ସେପ୍ଟେମ୍ବର ୧୯୭୭ ) ଜଣେ ଭାରତୀୟ ମହିଳା ଚିତ୍ରକର  । ସେ ତାଙ୍କର ଚିତ୍ର ଗୁଡିକର ଏକକ ପ୍ରଦର୍ଶନୀ କରିବା ସହ ଅନ୍ତର୍ଜାତିକ ସ୍ତରରେ ମଧ୍ୟ ପ୍ରଦର୍ଶନୀ ଗୁଡିକରେ ତାଙ୍କର ଚିତ୍ରଗୁଡ଼ିକ ପ୍ରଦର୍ଶନ କରିଥାନ୍ତି । ବ୍ୟକ୍ତିଗତ ଜୀବନ କେତକୀଙ୍କ ଜନ୍ମ ମହାରାଷ୍ଟ୍ର ରାଜ୍ୟର ପୁନେଠାରେ ହେଇଥିଲା । ସେ ପୁନେର ଅଭିନବ କଳା ବିଦ୍ୟାଳୟରୁ ଆର୍ଟରେ ଡିଗ୍ରୀ କଲାପରେ ପୁନେର . କଲେଜରୁ ମାଷ୍ଟର ଡିଗ୍ରୀ ମଧ୍ୟ ହାସଲ କରିଥିଲେ । ସେ ପୁନେ ସହରରେ ରହି କାର୍ଯ୍ୟ କରିବା ସହ ଶେଖର ପିମ୍ପଲଖାରେଙ୍କୁ ବିବାହ କରିଛନ୍ତି ।
ସ୍ପାଜମୋଡ଼ିକ ଡିସଫୋନିଆ ବା ଲାରିଞ୍ଜିଆଲ ଡିସଟୋନିଆ  (ଇଂରାଜୀ ଭାଷାରେ , ) ଏକ ବେମାରି ଯେଉଁଥିରେ କଣ୍ଠସ୍ୱର   ବାହାରକରୁଥିବା ମାଂସପେଶୀମାନଙ୍କର ସ୍ପାଜ୍‌ମ   ହୋଇଯାଏ  । ଏହ ଫଳରେ ସ୍ୱର ବାଧା ପ୍ରାପ୍ତ ହୁଏ, କିଛି କିଛି ବାକ୍ୟ ପରେ ସ୍ପାଜ୍‌ମ ହେଉଥିବାରୁ କଥା ବୁଝିହୁଏନି । କଣ୍ଠସ୍ୱର କଷ୍ଟରେ ବାହାରୁଥିବାରୁ ଅନେକ ସମୟରେ କଥା କ‌ହିବା ବନ୍ଦ ହୋଇଯାଏ । ଏହା ସମୟ କ୍ରମେ ହୁଏ ଓ ଆଜୀବନ ରହେ । ଏହାର କାରଣ ଅଦ୍ୟାବଧି ଅଜ୍ଞାତ ଅଛି । ପୂର୍ବରୁ ପାରିବାରିକ ରୋଗ ଇତିହାସ ଥିଲେ ଏହି ରୋଗ ସଙ୍କଟ ଥାଏ । ଉର୍ଦ୍ଧ୍ୱ ଶ୍ୱାସକ୍ରିୟା ସଂକ୍ରମଣ  , ସ୍ୱର ପେଟିକା   ଉପରେ ଆଘାତ ଓ ମାନସିକ ଚାପ   ପଡ଼ିଲେ ଏହି ରୋଗ ଟ୍ରିଗର ହୋଇଯାଏ । କେନ୍ଦ୍ରୀୟ ସ୍ନାୟୁମଣ୍ଡଳରେ   ଥିବା ବାସାଲ ଗାଙ୍ଗ୍ଲିଆରେ   କିଛି ତୃଟି ଥିବାରୁ ଏହି ବେମାରୀ ହେଉଥିବା ବିଶ୍ୱାସ କରାଯାଏ । ବିଭିନ୍ନ ବିଷୟର ଏକ ଚିକିତ୍ସକ ଦଳ ଏହି ରୋଗ ନିର୍ଣ୍ଣୟରେ ସାହାଯ୍ୟ କରନ୍ତି । ଏହି ରୋଗ ଆରୋଗ୍ୟ ହେଉନଥିଲେ ମଧ୍ୟ ଚିକିତ୍ସା କଲେ ଲକ୍ଷଣରେ ଉନ୍ନତି ପରିଲକ୍ଷିତ ହୁଏ । ସ୍ୱର ପେଟିକାର ପ୍ରଭାବିତ ମାଂସପେଶୀରେ ବୋଟୁଲିନମ ପ୍ରାଣୀ ବିଷ   ଇଞ୍ଜେକସନ ଦିଆଯାଏ । କିଛି ମାସ ନିମନ୍ତେ ଏହି ଉନ୍ନତି ଫଳପ୍ରଦ ରହେ । ଉଲ୍ଲେଖନୀୟ ଅନ୍ୟାନ୍ୟ ଚିକିତ୍ସାମାନଙ୍କ ନାମ ସ୍ୱର ଚିକିତ୍ସା  , କାଉନସେଲିଙ୍ଗ   , ଆମ୍ପ୍ଲିଫିକେସନ ଡିଭାଇସ   । ଅପରେଶନ କ୍ୱଚିତ କରାଯାଏ । ପ୍ରତି ଏକ ଲକ୍ଷ ଲୋକରେ ୨ ଜଣ ଏହି ରୋଗରେ ଆକ୍ରାନ୍ତ ହୁଅନ୍ତି । ମହିଳାମାନେ ଅଧିକ ଆକ୍ରାନ୍ତ ହୁଅନ୍ତି । ବୟସ ୧୩ରୁ ୫୦ ବର୍ଷ ମଧ୍ୟରେ ଏହି ରୋଗ ହୁଏ । ବିଭିନ୍ନ ଲୋକଙ୍କର ସାଂଘାତିକ ହେବା ହାର ଭିନ୍ନ ଭିନ୍ନ ହୁଏ । ଆୟଷ   ବଦଳେ ନାହିଁ ।
କାଳୀ ପୂଜା ବା ଶ୍ୟାମାକାଳୀ ପୂଜା ଭାରତରେ ଆସାମ, ଓଡ଼ିଶା ଓ ପଶ୍ଚିମ ବଙ୍ଗରେ ପାଳିତ ଏକ ହିନ୍ଦୁ ପର୍ବ । ଏହା ଦେବୀ କାଳୀଙ୍କ ଉଦ୍ଦେଶ୍ୟରେ ପୂଜା କରାଯାଏ ।
ସାବରମତୀ  (ଜନ୍ମ: ୧୯୬୮), ଜୈବିକ କୃଷି, ପରିବେଶ ଓ ମୂର୍ତ୍ତିକା ସଂରକ୍ଷଣ, ନୂତନ ବିହନ ଆବିଷ୍କାର ଆଦି ଦିଗରେ କାମ କରୁଥିବା ଜଣେ ପରିବେଶବିତ ଓ ସ୍ୱେଚ୍ଛାସେବୀ  । ତାଙ୍କ ପିତା ପ୍ରଫେସର ରାଧାମୋହନଙ୍କ ସହ ମିଶି ସମ୍ଭବ ନାମରେ ଏକ ଏନଜିଓ ସଂସ୍ଥା ଗଠନ କରି ସେ ଏ ଦିଗରେ କାର୍ଯ୍ୟ କରନ୍ତି । ପରିବେଶ ସୁରକ୍ଷା ଓ ସଂରକ୍ଷଣ ଦିଗରେ କରୁଥିବା ଏହି ବାପ-ଝିଅ ଯୋଡ଼ିଙ୍କୁ ୨୦୨୦ ମସିହାରେ ପଦ୍ମଶ୍ରୀ ପୁରସ୍କାରରେ ସମ୍ମାନିତ କରାଯାଇଥିଲା । ସାବରମତୀ ଜୈବିକ କୃଷି ସହିତ ୧୯୮୯ ମସିହାରୁ ଜଡ଼ିତ । ସେ ଭାରତ ସରକାର ଏବଂ ଓଡ଼ିଶା ସରକାରଙ୍କ ଯୋଜନ ବିଭାଗ, ଜଳଛାୟା ମିଶନ ଆଦିରେ ଉପଦେଷ୍ଟା ଭାବରେ ମଧ୍ୟ କାର୍ଯ୍ୟ କରିଛନ୍ତି । ସମ୍ଭବ ସାବରମତୀଙ୍କ ପିତା ରାଧାମୋହନ ୧୯୯୦ ମସିହାରେ ସମ୍ଭବ ନାମକ ଏକ ଏନଜିଓ ପ୍ରତିଷ୍ଠା କରିଥିଲେ । ଲକ୍ଷ ଥିଲା ପଡ଼ିଆ ଜମିକୁ ଜୈବିକ କୃଷି ମାଧ୍ୟମରେ ଉର୍ବର କରି ଚାଷ କରିବା । ଏଥିପାଇଁ ସେମାନେ ନୟାଗଡ଼ ଜିଲ୍ଲାର ଓଡ଼ଗାଁ ଅଞ୍ଚଳରେ ଏକ ଜମି ବାଛିଥିଲେ । କିଟନାଷକ ଓ ରାସାୟନିକ ସାର ପ୍ରୟୋଗ ବିନା କେବଳ ଜୈବିକ ସାର ପ୍ରୟୋଗ କରି ଏହି ଜମିକୁ ସେମାନେ ଚାଷ ଅନୁକୂଳ କରି ପାରିଥିଲେ । ଏକଦା ଚାଷ ପାଇଁ ସମ୍ପୂର୍ଣ୍ଣ ଅନୁପଯୁକ୍ତ ୩୬ ହେକ୍ଟର ପରିମିତ ସେ ଜମିରେ ବାପଝିଅ ମିଶି ଦୁର୍ଲଭ କିସମର କ୍ଲୋଭ ବିନ, ଜ୍ୟାକ ବିନ, ସୋର୍ଡ଼ ବିନ, କଳା ଚାଉଳ ଏବଂ ଅନ୍ୟାନ୍ୟ ପନିପରିବା ଚାଷ କରିବାରେ ସମର୍ଥ ହେଇଥିଲେ । ଓଡ଼ଗାଁରେ ସେମାନଙ୍କଦ୍ୱାରା ବିକଶିତ ଜଙ୍ଗଲରେ ୧୦୦୦ଟି ବିଭିନ୍ନ କିସମର ବୃକ୍ଷ ଓ ୫୦୦ କିସମର ଧାନ ଓ ୭୦୦ କିସମର ବିହନ ଉତ୍ପାଦ କରାଯାଏ । ସବୁ ଜଳବାୟୁରେ ବଞ୍ଚିପାରୁଥିବା ବିଭିନ୍ନ ବିହନର ସଂଗ୍ରହ ଓ ସଂରକ୍ଷଣ ସମ୍ଭବଦ୍ୱାରା କରାଯାଇଥାଏ ।  "ଆଡପ୍ଟ ଏ ସିଡ଼"  କାର୍ଯ୍ୟକ୍ରମ ମାଧ୍ୟମରେ ଚାଷୀମାନଙ୍କୁ ତାଙ୍କ ଅଞ୍ଚଳରେ ଉଧେଇ ପାରୁଥିବା ଉନ୍ନତ ବିହନ ମାଗେଣାରେ ଯୋଗେଇ ଦିଆଯାଇଥାଏ ଓ ସେହି ବିହନର ପୃଷ୍ଠପୋଷକ ହେବାକୁ ଚାଷୀମାନଙ୍କୁ ପ୍ରୋତ୍ସାହିତ କରାଯାଏ । ଏହାଦ୍ୱାରା ଚାଷୀମାନେ ସେହି ବିହନର ଉପଯୋଗ, ସଂରକ୍ଷଣ ଓ ବ୍ୟାପକ ପ୍ରଚାର ଦିଗରେ ସାହାଯ୍ୟ କରନ୍ତି । ଧାନ କ୍ଷେତରେ କାମ କରୁଥିବା ମହିଳାମାନଙ୍କ ଉପରେ ଶାରୀରିକ ଶ୍ରମର ପ୍ରଭାବକୁ ନେଇ ସାବରମତୀ ଅଧ୍ୟୟନ କରିଛନ୍ତି । ଏହି ଅଧ୍ୟୟନରୁ ସେ ଏସ.ଆର.ଆଇ  ନାମକ ଏକ ବ୍ୟବସ୍ଥାକୁ ବିକାଶ କରିଛନ୍ତି । ଏହି ବ୍ୟବସ୍ଥାରେ ମହିଳାମାନଙ୍କ ଉପରେ ଶାରୀରିକ ଶ୍ରମର କମ ପ୍ରଭାବ ପଡିଥାଏ । ସମ୍ଭବ ତରଫରୁ ଚାଷୀମାନଙ୍କୁ ସ୍ଥାୟୀ ଜୈବିକ ଚାଷ, ଜୈବବିବିଧତା ସଂରକ୍ଷଣ, ଏସ.ଆର.ଆଇ ବାବଦରେ ସମ୍ଭବ ତରଫରୁ ରାଜ୍ୟ, ଅନ୍ୟରାଜ୍ୟ ତଥା ଭାରତ ବାହାରୁ ଚାଷୀମାନଙ୍କୁ ପ୍ରଶିକ୍ଷଣ ଦିଆଯାଏ । ଜୀବନୀ ସାବରମତୀ‌, ୧୯୬୮ ମସିହାରେ ପିତା ରାଧାମୋହନ ଓ ମାତା ବିଜୟଲକ୍ଷ୍ମୀଙ୍କ କୋଳରୁ ଜନ୍ମ ଗ୍ରହଣ କରିଥିଲେ । ୧୯୯୩ ମସିହାରୁ ସେ ସମ୍ଭବ ସହିତ ଜଡ଼ିତ ରହିଛନ୍ତି । ମହାତ୍ମା ଗାନ୍ଧୀଙ୍କ ସାବରମତୀ ଆଶ୍ରମରୁ ଅନୁପ୍ରାଣିତ ହୋଇ, ରାଧାମୋହନ ଝିଅର ନାମ ସାବରମତୀ ରଖିଥିଲେ ।
କେ. ଏଚ. ଡ଼ି. ରାଓଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ ସିନେମା ଜନ୍ମଦାତା - ୧୯୭୮ ମସିହାରେ ମୁକ୍ତିଲାଭ କରିଥିଲା । ଏହି ସିନେମାରେ ପ୍ରମୁଖ ଅଭିନୟ କରିଥିଲେ
ବୈଷ୍ଣବଚରଣ ନାୟକ ଜଣେ ଭାରତୀୟ ସ୍ୱାଧୀନତା ସଂଗ୍ରାମୀ । ମହାତ୍ମା ଗାନ୍ଧୀଙ୍କର ଆଦର୍ଶରେ ଅନୁପ୍ରାଣିତ ହୋଇ ସେ ସ୍ୱାଧୀନତା ସଂଗ୍ରାମରେ ଯୋଗ ଦେଇ ଭାରତୀୟ ସ୍ୱାଧୀନତା ଆନ୍ଦୋଳନରେ ଏକ ପ୍ରମୁଖ ଭୂମିକା ଗ୍ରହଣ କରିଥିଲେ । ୧୯୪୨ ମସିହାରେ ଅଗଷ୍ଟ ବିପ୍ଳବ ସମୟରେ ତାଙ୍କ ନେତୃତ୍ୱରେ ଭଣ୍ଡାରୀପୋଖରୀଠାରେ ଥିବା ଥାନା, ପୋଷ୍ଟଅଫିସ ଓ ଟ୍ରେଜେରୀ ଆଦି ପୋଡ଼ି ଦିଆଯାଇଥିଲା । ସ୍ୱାଧୀନତା ସଂଗ୍ରାମରେ ଭୂମିକା ବୈଷ୍ଣବ ଚରଣ ନାୟକ ଜଣେ ଯୁବ ଆନ୍ଦୋଳକ ଭାବରେ କାର୍ଯ୍ୟ କରିବା ଆରମ୍ଭ କରିଥିଲେ । ସେ କଟକସ୍ଥିତ ରେଭେନ୍ସା କଲେଜରେ ପଢ଼ୁଥିବାବେଳେ ମହାତ୍ମା ଗାନ୍ଧୀଙ୍କ ଆଦର୍ଶରେ ଅନୁପ୍ରାଣିତ ହୋଇ ସ୍ୱାଧୀନତା ଆନ୍ଦୋଳନରେ ଯୋଗ ଦେଇଥିଲେ । ଗାନ୍ଧୀଙ୍କ ଆଦର୍ଶକୁ ଗ୍ରାମଗୁଡ଼ିକରେ ବୁଲି ବୁଲି ପ୍ରଚାର କରିବା ସ‌ହ ଲୋକମାନଙ୍କୁ ସ୍ୱାଧୀନତା ଆନ୍ଦୋଳନ ପ୍ରତି ଆକୃଷ୍ଟ କରାଉଥିଲେ । ତାଙ୍କ କଥା ଏବଂ ତାଙ୍କର ନିଷ୍ଠାପର ଦେଶଭକ୍ତି ଓ ଦେଶ ସେବାରେ ଲୋକମାନେ ଅନୁପ୍ରାଣିତ ହୋଇ ସ୍ୱାଧୀନତା ଆନ୍ଦୋଳନରେ ଯୋଗ ଦେଉଥିଲେ । ଅଗଷ୍ଟ ମାସରେ ମୁଖ୍ୟତଃ ଅଭାବ ଅନାଟନ ଲାଗି ରହିଥାଏ, ତେଣୁ ସେହି ସମୟରେ ବୈଷ୍ଣବଚରଣ ନାୟକ ତାଙ୍କର କେତେଜଣ ସ‌ହଯୋଗୀଙ୍କ ସ‌ହ ସେ ଅଞ୍ଚଳର ମହାଜନଙ୍କଠାରୁ ବୁଝାସୁଝା କରି ଧାନ ଆଣି ଲୋକଙ୍କ ମଧ୍ୟରେ ବାଣ୍ଟିଥିଲେ । ସେହି ସମୟରେ ଭଣ୍ଡାରୀପୋଖରୀର କୁମ୍ଭାରିଆଠାରେ ଥିବା କଂଗ୍ରେସ ଅଫିସକୁ ଆପତ୍ତିଜନ‌କ କାମରେ ଲିପ୍ତ ଥିବା ଦର୍ଶାଇ ବେଆଇନ ଘୋଷଣା କରିଦେଇଥିଲା, ତେଣୁ ସେ ଅଞ୍ଚଳରେ କର୍ମୀମାନଙ୍କ ସ‌ମେତ ସାଧାରଣ ଜନତା ମଧ୍ୟ ଉତ୍‌କ୍ଷିପ୍ତ ହୋଇପଡ଼ିଥିଲେ । ଫଳରେ ଅଗଷ୍ଟ ବିପ୍ଳବ ସେଠାରେ ଏହ ଭୟଙ୍କର ରୂପ ଧାରଣ କରିଥିଲା । ୧୯୪୨ ମସିହା ଅଗଷ୍ଟ ମାସ ୧୭ ତାରିଖ ଦିନ ବୈଷ୍ଣବଚରଣ ନାୟକ, ମୁରଲୀଧର ଜେନା ଓ ମୁରଲୀଧର ପଣ୍ଡାଙ୍କ ନେତୃତ୍ୱରେ ୪୦୦୦ରୁ ୫୦୦୦ ଲୋକ କିରୋସିନୀ ଓ ନିଆଁ ହୁଳା ଧରି ଭଣ୍ଡାରୀପୋଖରୀ ପାଖରେ ଥିବା ପୋଲିସ କର୍ମଚାରୀଙ୍କ ବାସଗୃହ, ଫାଣ୍ଡି, ପୋଷ୍ଟଅଫିସ, ଟ୍ରେଜେରୀ ଆଦି ପୋଡ଼ି ଦେଇଥିଲେ । କଟକରୁ ଭଣ୍ଡାରୀପୋଖରୀଦେଇ ଭଦ୍ରକ ଯାଇଥିବା ଜଗନ୍ନାଥ ସଡ଼କ  (ଏବେକାର ୧୬ ନଂ ଜାତୀୟ ରାଜପଥ) ଉପରେ ଥିବା ଏକ କାଠପୋଲକୁ ମଧ୍ୟ ଭାଙ୍ଗିଦେଇଥିଲେ  । ଏହି ଘଟଣା ସମୟରେ ସେଠାରେ ଉପସ୍ଥିତ ଦୁଇ ପୋଲିସ କନେଷ୍ଟବଳଙ୍କୁ ମାଡ଼ ମାରି ଆନ୍ଦୋଳନ‌କାରୀମାନେ ଦୂରକୁ ଫିଙ୍ଗି ଦେଇଥିଲେ ।
ବିସ୍‌ମଥ ହେଉଛି ଏକ ରାସାୟନିକ ମୌଳିକ ଯାହାର ପ୍ରତୀକ ଓ ପରମାଣୁ କ୍ରମାଙ୍କ ୮୩ ।
ଭାରତ ଜନ୍ମିତ ଆମେରିକୀୟ ଜୈବ ରସାୟନ ବିଜ୍ଞାନୀ ହରଗୋବିନ୍ଦ ଖୋରାନା ଅଖଣ୍ଡ ଭାରତର ପଞ୍ଜାବ ପ୍ରଦେଶର ରାୟପୁରରେ ୧୯୨୨ ଜାନୁଆରୀ ୯ ତାରିଖରେ ଜନ୍ମଗ୍ରହଣ କରିଥିଲେ । ବ୍ରିଟିଶ ଶାସନାଧିନ ଭାରତରେ ତାଙ୍କ ପିତା ଥିଲେ ଜଣେ କୃଷି ବିଭାଗ କିରାଣି । ଖୋରାନା ମୁଲତାନର ଡିଏଭି ସ୍କୁଲରୁ ବିଦ୍ୟାଶିକ୍ଷା ସମାପ୍ତ କରିବା ପରେ ଲାହୋର ବିଶ୍ୱବିଦ୍ୟାଳୟରୁ ବିଜ୍ଞାନରେ ସ୍ନାତକୋତ୍ତର ଉପାଧି ହାସଲ କରିଥିଲେ । ବୃତ୍ତି ପାଇ ଅଧିକ ଅଧ୍ୟୟନ ନିମନ୍ତେ ଇଂଲଣ୍ଡ ଯାଇ ସେ ଲିଭରପୁଲ ବିଶ୍ୱବିଦ୍ୟାଳୟରୁ ପି.ଏଚ.ଡି ଡିଗ୍ରି ହାସଲ କରି ଭାରତ ଫେରିଥିଲେ । ଭାରତ ସ୍ୱାଧୀନ ହେବାପରେ ୧୯୪୯ରେ ସେ ପୁଣି ଇଂଲଣ୍ଡ ଯାଇ କେମ୍ବ୍ରିଜ ବିଶ୍ୱବିଦ୍ୟାଳୟରେ ସେ ପ୍ରୋଟିନ ଓ ନ୍ୟୁକ୍ଳିକ ଏସିଡ଼ ଉପରେ ଦୁଇଜଣ ବୈଜ୍ଞାନିକ ଡି.ଡବ୍ଲ୍ୟୁ କେନର ଓ ଏ.ଆର. ଟଡ଼ଙ୍କ ସହ ମିଶି ଗବେଷଣା କଲେ । ପରେ ଅନ୍ୟତମ ବୈଜ୍ଞାନିକ ଡ. ଗର୍ଡ଼ନ ଏମ. ଶ୍ରୁମ ତାଙ୍କୁ ଭାଙ୍କୋଭର ନେଇଗଲେ, ସେଠରେ ଖୁରାନା ସ୍ୱତନ୍ତ୍ର ଭାବେ ପ୍ରୋଟିନ ଓ ନ୍ୟୁକ୍ଳିକ ଏସିଡ଼ ଉପରେ ଅଧିକ ଗବେଷଣା ଆରମ୍ଭ କଲେ । ୧୯୬୦ରେ ସେ ୱିସ୍କନସିନ ବିଶ୍ୱବିଦ୍ୟାଳୟ ଯାଇ ସେଠରେ ଥିବା ଇନଷ୍ଟିଚ୍ୟୁଟ ଅଫ ଏଞ୍ଜାଇମ ରିସର୍ଚ୍ଚରେ ଗବେଷଣା ଆରମ୍ଭ କଲେ । ଖୋରାନାଙ୍କୁ ୧୯୬୮ମସିହାରେ ଚିକିତ୍ସା କ୍ଷେତ୍ରରେ ଅନ୍ୟ ଦୁଇଜଣ ବୈଜ୍ଞାନିକଙ୍କ ମର୍ଶଲ ଡବ୍ଲ୍ୟୁ ନିରେନବର୍ଗ ଏବଂ ରବର୍ଟ ଡବ୍ଲ୍ୟୁ ହୋଲିଙ୍କ ସହିତ ନୋବେଲ ପୁରସ୍କାରରେ ସମ୍ମାନିତ କରାଯାଇଥିଲା । ରା. ଏନ୍. ଏ.ରେ ନ୍ୟୁକ୍ଳିଓଟାଇଡ଼ ସିକ୍ୱେନ୍ସର ରହସ୍ୟକୁ ଉଦ୍ଘାଟନ କରିବା ଏବଂ ଜେନେଟିକ କୋଡ଼କୁ ଜାଣିବା ପାଇଁ ତାଙ୍କୁ ନୋବେଲ ପୁରସ୍କାର ପ୍ରଦାନ କରାଯାଇଥିଲା । ସେହି ସମୟରେ ସେ ଭିସ୍କୋସିନ ବିଶ୍ୱବିଦ୍ୟାଳୟରେ କାର୍ଯ୍ୟ କରୁଥିଲେ । ସେ ମା.ଇ.ଟେ.ର ଆଲଫ୍ରେଡ଼ ପି. ସୋଲାନ ପ୍ରଫେସର ଅଫ ବାୟୋଲୋଜି ଆଣ୍ଡ କେମିଷ୍ଟ୍ରିରେ ସେ କିଛି ଦିନ ଅଧ୍ୟାପନା କରିଥିଲେ । ତାଙ୍କୁ ନ୍ୟାସନାଲ ମେଡାଲ ଅଫ ସାଇନ୍ସ ପ୍ରଦାନ କରାଯାଇଥିଲା । ସ୍କ୍ରିପ ରିସର୍ଚ୍ଚ ଇନଷ୍ଟିଚ୍ୟୁଟର ବୋର୍ଡ ଅଫ ସାଇଣ୍ଟିଫିକ ଗଭର୍ଣ୍ଣରର ସେ ସଦସ୍ୟ ଥିଲେ । ୧୯୫୨ରେ ସେ ଏସଦର ଏଲିଜାବେଥ ସିବ୍ଲରଙ୍କୁ ବିବାହ କରିଥିଲେ । ୧୯୬୬ରେ ସେ ଆମେରିକାର ନାଗରିକତ୍ୱ ଗ୍ରହଣ କରିଥିଲେ । ୯ ନଭେମ୍ବର ୨୦୧୧ରେ ସେ ଦେହତ୍ୟାଗ କରିଥିଲେ ।
କାଜାକିସ୍ତାନ ମଧ୍ୟ ଏସିଆ ଓ ଇଉରୋପରେ ଥିବା ଏକ ଦେଶ।ଏହିପରି ଦେଶକୁ ୟୁରେସିଆ ଦେଶ କୁହାଯାଇଥାଏ।
ସାଇନାଇଡ ବିଷକ୍ରିୟା  (ଇଂରାଜୀ ଭାଷାରେ ) ଏକ ପ୍ରକାର ବିଷକ୍ରିୟା   ଯାହା ଅନେକ ପ୍ରକାରର ସାଇନାଇଡ   ସଂସ୍ପର୍ଶରେ ଆସିବା ଫଳରେ ଦେଖାଯାଏ  । ପ୍ରାରମ୍ଭିକ ଲକ୍ଷଣରେ ମୁଣ୍ଡବଥା, ମୁଣ୍ଡବୁଲା, ଦୃତ ହୃତ୍‌ସ୍ପନ୍ଦନ  , ଅଣନିଶ୍ୱାସୀ, ବାନ୍ତି ଇତ୍ୟାଦି ହୁଏ । ଏହା ପରେ ବାତ  , ଧୀର ହୃତ୍‌ସ୍ପନ୍ଦନ  , ନିମ୍ନ ରକ୍ତଚାପ, ମୂର୍ଚ୍ଛା ଓ ହୃଦ୍‌ରୋଧ   ହୁଏ । ଲକ୍ଷଣମାନଙ୍କ ପ୍ରାରମ୍ଭ ଅଳ୍ପ କିଛି ମିନିଟ ମଧ୍ୟରେ ହୁଏ । ରୋଗୀ ବଞ୍ଚିଗଲେ ଦୀର୍ଘକାଳୀନ ସ୍ନାୟୁ ବେମାରୀ ରହିଯାଏ । ହାଇଡ୍ରୋଜେନ ସାଇନାଇଡ   ଗ୍ୟାସ ଓ ଅନେକ ସାଇନାଇଡ ଲବଣ  ରେ ସାଇନାଇଡ ଥାଏ । ଘର ଅଗ୍ନିକାଣ୍ଡର   ଧୁଆଁ ପ୍ରଶ୍ୱାସରେ ଗଲେ ସାଧାରଣତଃ ଏହି ବିଷକ୍ରିୟା ସାଧିତ ହୁଏ । ଧାତୁ ପଲିସ କରାଯାଉଥିବା   କର୍ମସ୍ଥଳୀ, କେତେକ ପୋକମାରୀ   ଓ କେତେକ ଆପଲ ମଞ୍ଜିରେ ସମ୍ଭାବ୍ୟ ସାଇନାଇଡ ଥାଇପାରେ । ସାଇନାଇଡ ଥିବା ତରଳ ପଦାର୍ଥ ଚର୍ମ ମାଧ୍ୟମରେ ଅବଶୋଷିତ ହୋଇଯାଏ । ସାଇନାଇଡ ଆୟନଦ୍ୱାରା   ଜୈବ ଶ୍ୱାସକ୍ରିୟା   ଅବରୋଧ ହେବା ଫଳରେ ଦେହର ତନ୍ତୁ ଅମ୍ଳଜାନ   ବ୍ୟବ‌ହାର କରିପାରେନି । ଅଧିକାଂଶ ସମୟରେ ରୋଗ ନିର୍ଣ୍ଣୟ କଷ୍ଟସାଧ୍ୟ ହୁଏ । କୌଣସି ଲୋକର ଘର ଅଗ୍ନିକାଣ୍ଡ ପରେ ଚେତନା ଶକ୍ତି   କମିଗଲେ, ରକ୍ତଚାପ କମିଲେ ବା ରକ୍ତ ଲାକ୍ଟେଟ   ଅଧିକ ହେଲେ ଏହି ବିଷ ପ୍ରଭାବ ଥିବା ସନ୍ଦେହ କରାଯାଏ । ରକ୍ତରେ ସାଇନାଇଡ ସ୍ତର ମାପିହୁଏ କିନ୍ତୁ ଏହା ସମୟ ସାପେକ୍ଷ । ଏହି ସ୍ତର ୦.୫ ୧ ମି:ଗ୍ରା:/ଲି ଥିଲେ ସାମାନ୍ୟ, ୧ ୨ ମି:ଗ୍ରା:/ଲି ଥିଲେ ମଧ୍ୟମ, ୨ ୩ ମି:ଗ୍ରା:/ଲି ଥିଲେ ସାଂଘାତିକ କୁହାଯାଏ ଓ ୩ ମି:ଗ୍ରା:/ଲି ହୋଇଗଲେ ମୃତ୍ୟୁ ହୁଏ । ରୋଗୀକୁ ଦୂଷିତ ଉତ୍ସରୁ ଦୂରକୁ ଅଣାଯାଏ ଓ ବିସନ୍ଦୁଷିତ   କରାଯାଏ । ସ‌ହାୟକ ଯତ୍ନ   ଓ ୧୦୦% ଅମ୍ଳଜାନ ଦେଇ ଚିକିତ୍ସା କରାଯାଏ । ହାଇଡ୍ରୋକ୍ସିକୋବୋଲାମିନ   ଏହାର ଆଣ୍ଟିଡୋଟ   କାମ କରିବା ଜଣାଯାଏ ଓ ଏହା ପ୍ରଥମ ଧାଡ଼ିର ଚିକିତ୍ସା ଭାବରେ ବିବେଚନା କରାଯାଏ । ସୋଡ଼ିଅମ ଥାୟୋସଲଫେଟ   ମଧ୍ୟ ଏଥିନିମନ୍ତେ ଦିଆଯାଏ । ଇତିହାସ ଅନୁସାରେ ସାଇନାଇଡ ସମୂହ ଆତ୍ମହତ୍ୟା ନିମନ୍ତେ ବ୍ୟବ‌ହୃତ ହେଉଥିଲା ଓ ନରସଂହାର   ନିମନ୍ତେ ନାଜିମାନେ ବ୍ୟବ‌ହାର କରୁଥିଲେ ।
ଜଗନ୍ନାଥ ମନ୍ଦିର  (ଶାବର ଶ୍ରୀକ୍ଷେତ୍ର) ଓଡ଼ିଶାର କୋରାପୁଟଠାରେ ଅବସ୍ଥିତ ଏକ ଜଗନ୍ନାଥ ମନ୍ଦିର  । ଜଗନ୍ନାଥ,ବଳଭଦ୍ର, ସୁଭଦ୍ରା ଓ ସୁଦର୍ଶନ ଏଠାକାର ଆରାଧ୍ୟ ଦେବତା । ଅବସ୍ଥାନ ପ୍ରମୁଖ ଦେବତା ଏଠାକାର ପ୍ରମୁଖ ଦେବତା ଜଗନ୍ନାଥ, ବଳଭଦ୍ର, ସୁଭଦ୍ରା ଓ ସୁଦର୍ଶନ । ଏଥି ସହ ଲକ୍ଷ୍ମୀ, ସରସ୍ୱତୀ, ଭୂଦେବୀ, ଶ୍ରୀଦେବୀ, ବିମଳା ଆଦି ମଧ୍ୟ ଏଠାରେ ପୂଜିତ । ପାର୍ବଣ ଏଠାରେ ପୁରୀସ୍ଥିତ ଜଗନ୍ନାଥ ମନ୍ଦିରରେ ପାଳିତ ସମସ୍ତ ପାର୍ବଣ ପାଳିତ ହୋଇଥାଏ । ସ୍ନାନ ପୂର୍ଣ୍ଣିମା: ଏଠାରେ ପ୍ରତିବର୍ଷ ସ୍ନାନ ପୂର୍ଣ୍ଣିମା ପାଳନ କରାଯାଇଥାଏ ଯେଉଁଥିରେ ୧୦,୦୦୦ରୁ ଅଧିକ ଲୋକ ସମାଗମ ହୋଇଥାଏ । ରଥଯାତ୍ରା: ସବୁବର୍ଷ ମହାସମାଗମରେ ଆଷାଢ଼ ଶୁକ୍ଳପକ୍ଷ ତୃତୀୟାରେ ରଥଯାତ୍ରା ମଧ୍ୟ ପାଳିତ ହୋଇଥାଏ । ଖ୍ରୀଷ୍ଟପୂର୍ବ ୩୦୦୦ ବର୍ଷ ପୂର୍ବରୁ ଏଠାରେ ରଥଯାତ୍ରା ପାଳିତ ହୋଇ ଆସୁଛି ।
ସେ ହାଟପଦା, ବରଗଡ଼ଠାରେ ଜନ୍ମଗ୍ରହଣ କରିଥିଲେ । କଟକ ନ୍ୟାସନାଲ ମୁଜିକ ଆସୋସିଏସନରେ ସ୍ୱର୍ଗତଃ ଗୁରୁ କୁଣ୍ଡଳ ଆଦିନାରାୟଣ ରାଓଙ୍କଠାରୁ ହିନ୍ଦୁସ୍ତାନୀ କଣ୍ଠ ସଂଗୀତ ଶିକ୍ଷା କରିଥିଲେ । ଆକାଶବାଣୀରେ ଓଡ଼ିଶୀ, ଚମ୍ପୁ, ପଲ୍ଲୀ ସହିତ ସେ ସମ୍ବଲପୁରୀ ଓ ହିନ୍ଦୀ ଗୀତର ମଧ୍ୟ ଗାୟକ । ସମ୍ବଲପୁରୀ ଗୀତ ରଚନା ପ୍ରତି ତାଙ୍କର ବିଶେଷ ଆଗ୍ରହ ଓ ରୁଚି ରହିଛି । ଓଡ଼ିଆ ଚଳଚ୍ଚିତ୍ର ପାଇଁ ପ୍ରଥମ ସମ୍ବଲପୁରୀ ଗୀତ ଲେଖିଥିଲେ ଗୁଣନିଧି ଦାଶ ।  ସାଧନା (୧୯୬୪) ଚଳଚ୍ଚିତ୍ରର  ଝୁମ ଝୁମ ବାଜେ ମୋର ଝୁମ୍କା ପଏଁରି  ଗୀତରେ ସେ ସମ୍ବଲପୁରୀ ଲୋକସାହିତ୍ୟର  ସଜନୀ ,  ହୁମୋ ବଉଲି ' ଛିଟାକୁ ବିନିଯୋଗ କଲେ, ତାହା ଅବଶ୍ୟ ସଂପୂର୍ଣ  ସଜନୀ  କି  ହୁମୋ ବଉଲି  ନ ଥିଲା । ସେହି ଗୀତରେ ପଶ୍ଚିମ ଓଡ଼ିଶାର  ଶିଶୁ ଗୀତିକା କୁ ମଧ୍ୟ ଉପଯୋଗ କରାଗଲା ।  ଝୁମ ଝୁମ ବାଜେ ମୋର ଝୁମ୍କା ପଏଁରି  ଗୀତରେ ଲୋକଶବ୍ଦ ଓ ବିଭିନ୍ନ ଯୁକ୍ତି ସୁତ୍ରରେ ଛନ୍ଦା ଯାଇଥିବା ଅବଚେତନ ଦୃଶ୍ୟସବୁ ମନକୁ ଉଚ୍ଚାଟ କରେ । ଖପରରେ ବଡ଼ି ଭାଜିବା, ପାଣିରେ ଫରଫର ଝୁରି (ମାଛ) ଖେଳିବା, ପଣତକାନି ନଦୀ ପାଣିରେ ଓଦା ସରସର ହେବା, ହୁରହୁରିଆ ଧୁକା (ପବନ) ଛୁଆଁରେ ମଲ୍ଲୀ ଫୁଲ ଫୁଟିଯିବା ଭଳି ଚପଳ ଭାବାଙ୍କନ ଦେଇ ଗୁଣନିଧି ଦାଶ ଚମକପ୍ରଦ ଭାବାନ୍ତର ସୃଷ୍ଟି କରିଥିଲେ । ଏହା ତାଙ୍କ ରଚନାର ଏକମାତ୍ର ଚଳଚ୍ଚିତ୍ର ଗୀତ ।
ସୁଭାଷ ଶତପଥୀ ଜଣେ ଓଡ଼ିଆ ଲେଖକ ତଥା ଅନୁବାଦକ, ଯିଏକି ୨୦୧୪ ମସିହାରେ ତାଙ୍କ ଅନୁବାଦ ପୁସ୍ତକ ନର୍‌ଗୀସ୍ ଓ ଅନ୍ୟାନ୍ୟ ଗଳ୍ପ ପାଇଁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ ।
ଦେବାଶିଷ ମହାନ୍ତି ଭାରତୀୟ କ୍ରିକେଟ ଦଳରେ ପ୍ରତିନିଧିତ୍ୱ କରିଥିବା ପ୍ରଥମ ଓଡ଼ିଆ ଖେଳାଳି । ତାଙ୍କ ବ୍ୟତିତ,ଶିବସୁନ୍ଦର ଦାସ,ସଞ୍ଜୟ ରାଉଳ, ପ୍ରଜ୍ଞାନ ଓଝା ମଧ୍ୟ ଭାରତୀୟ କ୍ରିକେଟ ଦଳରେ ପ୍ରତିନିଧିତ୍ୱ କରିଛନ୍ତି । ବ୍ୟକ୍ତିଗତ ଜୀବନ ଦେବାଶିଷ ମହାନ୍ତିଙ୍କର ପୁର୍ଣ ନାମ  'ଦେବାଶିଷ ସର୍ବେଶ୍ୱର ମହାନ୍ତି' । ସେ ୧୯୭୬ ମସିହା ଜୁଲାଇ ୨୦ ତାରିଖରେ ପିତା ସର୍ବେଶ୍ୱର ମହାନ୍ତି ଓ ମାତା ମଞ୍ଜୁଳା ମହାନ୍ତିଙ୍କଠାରୁ ଭୁବନେଶ୍ୱରଠାରେ ଜନ୍ମ ଗ୍ରହଣ କରିଥିଲେ । ତାଙ୍କର ତିନି ଜଣ ଭଉଣୀ ମଧ୍ୟ ଅଛନ୍ତି । ଶିକ୍ଷାଗତ ଯୋଗ୍ୟତା ଅନୁଯାୟୀ, ସେ ଜଣେ ସ୍ନାତକ । ସେ ସମ୍ବଲପୁରର ଆଇନୀଜୀବୀ, ମୋତିଲାଲ ଦାସ ଓ ଚନ୍ଦ୍ରପ୍ରଭା ଦେବୀଙ୍କ କନ୍ୟା ରିତିମୁକ୍ତାଙ୍କୁ ବିବାହ କରିଛନ୍ତି । ସେ ବର୍ତ୍ତମାନ ନାଲକୋରେ କାର୍ଯ୍ୟରତ । କ୍ରିକେଟ ଜୀବନ ଦେବାଶିଷ ମହାନ୍ତି, ୧୯୯୧ ମସିହାରୁ କ୍ରିକେଟ ଖେଳିବା ଆରମ୍ଭ କରିଥିଲେ । ପରବର୍ତ୍ତୀ ସମୟରେ ସେ ସହିଦ ସ୍ପୋଟିଂ କ୍ଳବରେ ଯୋଗଦାନ କରି ସ୍ୱର୍ଗତ କମଳ ଗାଙ୍ଗୁଲୀଙ୍କଠାରୁ କ୍ରିକେଟ ପ୍ରଶିକ୍ଷଣ ଗ୍ରହଣ କରିଥିଲେ । ସେ କ୍ରମେ ଭୁବନେଶ୍ୱର, ଓଡ଼ିଶା ଓ ପୂର୍ବାଞ୍ଚଳ ପାଇଁ ଖେଳିଥିଲେ । ୧୯୯୭ରେ ବଙ୍ଗଳାଦେଶରେ ଅନୁଷ୍ଠିତ ସାର୍କ ଟୁର୍ଣାମେନ୍ଟରେ ତାଙ୍କର ବୋଲିଙ୍ଗରେ ପ୍ରଭାବିତ ହୋଇ, ତତକାଳୀନ ଭାରତ  'ଏ'  ଦଳର ପ୍ରଶିକ୍ଷକ, ଭାରତୀୟ ଦଳ ପାଇଁ ତାଙ୍କ ନାମ ସୁପାରିସ କରିଥିଲେ । ୧୯୯୭ ମସିହାରେ ଶ୍ରୀଲଙ୍କା ବିରୋଧରେ ସେ ପ୍ରଥମ କରି ଭାରତୀୟ ଦଳରେ ସ୍ଥାନ ପାଇଥିଲେ । ଏହି ମ୍ୟାଚର ପ୍ରଥମ ଇନିଙ୍ଗସରେ ସେ ୨୦.୪ ଓଭର ବୋଲିଙ୍ଗ କରି ୪ଟି ଉଇକେଟ ନେବାରେ ସଫଳ ହୋଇଥିଲେ । ଏହି ପ୍ରଦର୍ଶନ ପରେ, ସେ ଜଣେ ଭଲ ସୁଇଙ୍ଗ ବୋଲର ହିସାବରେ ପରିଗଣିତ ହୋଇଥିଲେ । ଭାରତୀୟ ପିଚ ଅପେକ୍ଷା, ଭାରତ ବାହାରର ସୁଇଙ୍ଗ ପିଚରେ ତାଙ୍କର ପ୍ରଦର୍ଶନ ବେଶୀ ଭଲ ହୋଇପାରିଥିଲା । ପରବର୍ତ୍ତୀ ସମୟରେ ତାଙ୍କୁ ଟେଷ୍ଟ ମ୍ୟାଚରେ ବିଶେଷ ସୁଯୋଗ ମିଳି ପାରିନଥିଲା । ୧୯୯୭ରେ ହିଁ ସେ ପାକିସ୍ଥାନ ବିରୋଧରେ ଟରୋଣ୍ଟୋଠାରେ ପ୍ରଥମ ଦିନିକିଆ ମ୍ୟାଚ ଖେଳିଥିଲେ। ଏହି ମ୍ୟାଚରେ ସେ ୭ ଓଭରରେ ୨୨ ରନ ଦେଇ ଗୋଟିଏ ଉଇକେଟ ନେବାରେ ସଫଳ ହୋଇଥିଲେ । ଭାରତର, ଏହି ସିରିଜ ଜିତିବାରେ ଦେବାଶିଷ ମହାନ୍ତିଙ୍କର ପ୍ରମୁଖ ଭୂମିକା ରହିଥିଲା । ୧୯୯୯ ବିଶ୍ୱକପରେ ସେ ସର୍ବଶ୍ରେଷ୍ଠ ପ୍ରଦର୍ଶନ କରିଥିଲେ । ଏହି ବିଶ୍ୱକପରେ ସେ ସମୁଦାୟ ୬ଟି ମ୍ୟାଚ ଖେଳି ୧୦ଟି ଉଇକେଟ ନେଇଥିଲେ ଓ ଭାରତ ତରଫରୁ ଦ୍ୱିତୀୟ ସର୍ବାଧିକ ଉଇକେଟ ଅର୍ଜନ କରିଥିଲେ । ୨୦୦୧ ମସିହାରେ ଶ୍ରୀଲଙ୍କା ବିରୋଧରେ ସେ ନିଜର ଶେଷ ଆନ୍ତର୍ଜାତୀକ ମ୍ୟାଚ ଖେଳିଥିଲେ । ୨୦୦୬ରେ ସେ କଲଉଇନୀ କ୍ରିକେଟ କ୍ଳବ ସହ ଅନୁବନ୍ଧିତ ହୋଇଥିଲେ । ତାଙ୍କ ନିଜ ମତରେ , ଭାରତୀୟ କ୍ରିକେଟ ଦଳ ପାଇଁ ବଛାଯିବା ଓ ବିଶ୍ୱକପରେ ଅଷ୍ଟ୍ରେଲୀୟ ଅଧିନାୟକ ଷ୍ଟିଭ ୱଙ୍କର ଉଇକେଟ ନେବା ତାଙ୍କ କ୍ରିକେଟ ଜୀବନର ଦୁଇଟି ସ୍ମରଣୀୟ ଘଟଣା । ବର୍ତ୍ତମାନ ସେ ଓଡ଼ିଶା ରଣଜୀ ଦଳର ପ୍ରଶିକ୍ଷକ ରୂପେ କାର୍ଯ୍ୟରତ । ସେ ପୁର୍ବାଞ୍ଚଳ ଦଳର ପ୍ରଶିକ୍ଷକ ରୁପେ ମଧ୍ୟ କାର୍ଯ୍ୟ କରି ଏହାକୁ ଦୁଲୀପ ଟ୍ରଫି ଜିତାଇ ସାରିଛନ୍ତି ।
ବାରାହୀ ମନ୍ଦିର ଓଡ଼ିଶାର ପୁରୀ ଜିଲ୍ଲାଠାରେ ଅବସ୍ଥିତ ଜଗନ୍ନାଥ ମନ୍ଦିର ନିକଟରେ ଦକ୍ଷିଣ ଦିଗରେ ଥିବା ଏକ ଶକ୍ତିପୀଠ । ତାଙ୍କୁ ଏଠାରେ ନାରାୟଣୀ ରୂପରେ ଉପାସନା କରାଯାଏ । ଶ୍ରୀମନ୍ଦିରର ସୁରକ୍ଷାପାଇଁ ଯେଉଁ ଅଷ୍ଟଶକ୍ତି ବିଦ୍ଯମାନ ସେହି ଅଷ୍ଟଶକ୍ତିଙ୍କ ମଧ୍ଯରୁ ଦେବୀ ବାରାହୀ ଅନ୍ୟତମ । ଶ୍ରୀମନ୍ଦିରର ଦକ୍ଷିଣ ଦିଗରେ ଦେବୀ ବାରାହୀ ଅବସ୍ଥାନ କରି ଶ୍ରୀମନ୍ଦିରକୁ ସୁରକ୍ଷା ପ୍ରଦାନ କରୁଛନ୍ତି । ସପ୍ତମାତୃକାଙ୍କ ମଧ୍ୟରେ ବାରାହୀ ପଞ୍ଚମ ମହାବିଦ୍ୟା ରୂପେ ପୂଜିତା । ନାମ କରଣ ବାରାହୀଙ୍କ ମୁଖ ବରାହ ମୁଖ ପରି ହୋଇଥିବାରୁ ତାଙ୍କୁ ବାରାହୀ ଠାକୁରାଣୀ ବୋଲି କୁହାଯାଏ । ଅବସ୍ଥିତି ଏହି ପୀଠ ଜଗନ୍ନାଥ ମନ୍ଦିରର ଦକ୍ଷିଣଦ୍ୱାରଠାରୁ ୫ଶହ ମିଟର ଦୂରରେ ଅବସ୍ଥିତ । କିମ୍ବଦନ୍ତୀ କିମ୍ବଦନ୍ତୀ ଅନୁସାରେ ଜଗନ୍ନାଥ ବରାହ ଅବତାର ଧାରଣ କରିଥିଲେ । ସପ୍ତଶତୀ ଚଣ୍ଡୀରେ ବାରାହୀଙ୍କୁ ମହିଷାସନା ଭାବେ ବର୍ଣ୍ଣନା କରାଯାଇଛି । ଗଜପତି ମହାରାଜା କାଞ୍ଚି ଅଭିଯାନ ପୂର୍ବରୁ ଯୁଦ୍ଧରେ ଜୟଲାଭ କରିବାପାଇଁ ତନ୍ତ୍ରମନ୍ତ୍ରରେ ବାରାହୀଙ୍କୁ ପୂଜା କରିଥିବା ଉଲ୍ଲେଖ ରହିଛି । ପୂଜା ବିଧି ଷୋଳ ପୂଜା ଷୋଳପୂଜା କାଳରେ ନୂଆ ଶାଢ଼ୀ ଓ ଫୁଲରେ ପ୍ରତ୍ୟେକ ଦିନ ଦେବୀମାନଙ୍କୁ ବେଶ କରାଯାଇଥାଏ । ମାଲପୁଆ, କାକେରା, ଖାସ୍ତାପୁରି, ମୁଠିଗଜା, ଖଜା, ସିଝା ସୋଲା, ଜାଇମୁଗ, କୋରା ନଡ଼ିଆ, ପାଚିଲା କଦଳୀ, ସେଉ, ଅଙ୍ଗୁରୁ, କାକୁଡି, ମେଘୁଆ ଓ ଚାଉଳିଆ ଭୋଗ ଆଦି ଶୀତଳ ଭୋଗ ହୁଏ । ରାତିରେ ସଂକୁଡ଼ି ଭୋଗ ହୋଇଥାଏ । ଷଷ୍ଠୀ ପର୍ଯ୍ୟନ୍ତ ବାରାହୀଙ୍କୁ ନିରାମିଷ ଭୋଗ ହୋଇଥାଏ । ସେଥିରେ ଖେଚୁଡ଼ି, ସାଧାଅନ୍ନ, ଘିଅ ଅନ୍ନ, ମିଷ୍ଟାନ୍ନ, ମିଠାଡାଲି, ଖଟା, ଦହିପଖାଳ ଓ କ୍ଷୀରି ଆଦି ଭୋଗ ଅର୍ପଣ କରାଯାଇଥାଏ । ସପ୍ତମୀ, ମହାଷ୍ଟମୀ ଏବଂ ନବମୀରେ ବାରାହୀଙ୍କ ନିକଟରେ ଆମିଷ ଭୋଗ କରାଯାଏ । ମାଛ ବେସର ଓ ଚିଙ୍ଗୁଡି ମହୁର ଆଦି ଭୋଗ ଏହି ଦିନରେ ଅର୍ପଣ କରାଯାଏ । ସପ୍ତମୀ ତିଥିରେ ସେଠାରେ ପଂକ୍ତି ଭୋଜନ ହୋଇଥାଏ । ମହାଷ୍ଟମୀର ବିଳମ୍ବିତ ରାତିରେ ନିଶାର୍ଦ୍ଧ ପୂଜା ହୁଏ । ସେହି ରାତିରେ ସଂକୁଡି ଭୋଗ କରାଯାଇ ନବମୀ ସକାଳୁ ତାହାକୁ ବିତରଣ କରାଯାଏ । ନବମୀ ତିଥିରେ ମଧ୍ୟ ସଂଖୁଡ଼ି ଭୋଗ ହୋଇଥାଏ । ଦଶମୀରେ କ୍ଷୀରି ଓ କାକରା ଭୋଗ କରାଯାଏ । ଏହି ସମୟରେ ବାରାହୀଙ୍କୁ କାତିମାଛ ପୋଡ଼ା ବଳି ଦିଆଯିବାର ପରମ୍ପରା ରହିଛି । ଷୋଳପୂଜା ସମୟରେ ସବୁଦିନ ସେଠାରେ ଚଣ୍ଡୀପାଠ କରାଯାଇଥାଏ । ରାତିରେ ପଣାଭୋଗ ହୋଇଥାଏ । ଦୁର୍ଗାପୂଜା ସମୟରେ ଭକ୍ତମାନେ ବାରାହୀଙ୍କୁ ଶୀତଳ ଭୋଗ କରାଇଥାନ୍ତି । ଶ୍ରୀମନ୍ଦିର ସ୍ୱତ୍ତ୍ୱଲିପିର ତୃତୀୟ ଭାଗର ୧୮୫ ପୃଷ୍ଠାରେ ବାରାହୀ ଠାକୁରାଣୀଙ୍କ ସମ୍ପନ୍ଧରେ ଉଲ୍ଲେଖ ରହିଛି । ଏଥିପାଇଁ ବଡ଼ଦେଉଳରୁ ଖଇ ଆସିଥାଏ । ଷୋଳପୂଜାରେ ଦେଉଳ ପ୍ରଶାସନ ତରଫରୁ ରାଶିତେଲ, ଚନ୍ଦନକିଳା ଏବଂ ଶାଢ଼ୀ ସମେତ ସପ୍ତମୀ, ଅଷ୍ଟମୀ ଓ ନବମୀ ପୂଜା ପାଇଁ ୫ହଜାର ଟଙ୍କା ପ୍ରଦାନ କରାଯିବାର ପ୍ରଥା ରହିଛି । ଶିବ-ପାର୍ବତୀଙ୍କ ବିବାହ ଭାବେ ପାଳିତ ଶୀତଳ ଷଷ୍ଠୀରେ ବାରାହୀଙ୍କୁ ଜଳଶାୟୀ ଏବଂ ଚୈତ୍ରମାସ ଶୁକ୍ଳପକ୍ଷ ପ୍ରତିପଦାରୁ ନବମୀ ପର୍ଯ୍ୟନ୍ତ ନବପତ୍ରିକା ପୂଜା କରାଯାଇଥାଏ ।
ଗଙ୍ଗୁବାଈ କୋଠେବାଲୀ ଜଣେ ଭାରତୀୟ ବେଶ୍ୟା ଥିଲେ । ତାଙ୍କ ପ୍ରକୃତ ନାମ ଥିଲା ଗଙ୍ଗା ହରଜୀବନଦାସ । ସେ ଗଙ୍ଗୁବାଈ କାଠିଆୱାଡ଼ି ବା ଗଙ୍ଗୁବାଈ ହରଜୀବନଦାସ ନାମରେ ମଧ୍ୟ ପରିଚିତ ଥିଲେ । ୧୯୬୦ ଦଶକରେ ସେ ମୁମ୍ବାଇର କାମାଥିପୁରା ଅଞ୍ଚଳରେ ବ୍ୟେଶ୍ୟାବୃତ୍ତି କରୁଥିଲେ । ଜୀବନୀ ଗଙ୍ଗୁବାଈଙ୍କ ସ୍ୱାମୀ ରମଣୀକ ଲାଲ ତାଙ୍କୁ କାମାଥିପୁରାର ଏକ ବେଶ୍ୟାଳୟରେ ବିକି ଦେଇଥିଲେ । ଗଙ୍ଗୁବାଈ ଅନିଚ୍ଛାସତ୍ତ୍ୱେ ବେଶ୍ୟାବୃତ୍ତିରେ ଲିପ୍ତ ହୋଇଥିଲେ । କ୍ରମେ ସେ ତାଙ୍କର ପ୍ରଭାବ ବଢ଼ିଥିଲା ଓ ସେ ବେଶ୍ୟାପଡ଼ାର ମୁଖ୍ୟ ହୋଇଥିଲେ । ତାଙ୍କର ଅଣ୍ଡରୱାର୍ଲ୍ଡ଼ ସହିତ ସମ୍ପର୍କ ଯୋଗୁ ସେ ବିଭିନ୍ନ ଅପରାଧିକ କାର୍ଯ୍ୟ କରାଇ ପାରୁଥିଲେ । ସେ ପ୍ରଧାନମନ୍ତ୍ରୀ ଜବାହରଲାଲ ନେହେରୁଙ୍କୁ ଭେଟି ବେଶ୍ୟାମାନଙ୍କର ସମସ୍ୟା ଓ ସେମାନଙ୍କର ଜୀବନ ଧାରଣ ମାନରେ ଉନ୍ନତି ନିମନ୍ତେ ଅଲୋଚନା କରିଥିଲେ । ହୁସେନ ଜୈଦୀଙ୍କ ପୁସ୍ତକ ଅନୁଯାୟୀ, ୧୬ ବର୍ଷ ବୟସରେ ଗଙ୍ଗା ନିଜ ଭାବୀସ୍ୱାମୀ ରମଣୀକ ଲାଲଙ୍କ ସହ ବିବାହ କରିବାପାଇଁ ଲୁଚିକରି ମୁମ୍ବାଇକୁ ପଳାଇ ଆସିଥିଲେ । ବିବାହର କେତୋଟି ଦିନ ମଧ୍ୟରେ ରମଣୀକ ଗଙ୍ଗାଙ୍କୁ ୫୦୦ଟଙ୍କା ବିନିମୟରେ ଏକ ବେଶ୍ୟାଳୟରେ ବିକି ଦେଇଥିଲେ । ଗଙ୍ଗା ଅନିଚ୍ଛାକୃତ ଭାବେ ସେହି ବେଶ୍ୟାଳୟରେ ରହି ବେଶ୍ୟାବୃତ୍ତିରେ ଲିପ୍ତ ରହିଥିଲେ । କ୍ରମେ ସେ ଏକ ବେଶ୍ୟାଳୟରେ ମୁଖ୍ୟ ପାଲଟିଥିଲେ । ସୌକତ ଖାନ ନାମକ ଏକ ଗୁଣ୍ଡା ଗଙ୍ଗୁବାଈଙ୍କୁ ହଇରାଣ କରୁଥିଲା । ଗଙ୍ଗୁବାଈ ସୌକତ ଖାନଙ୍କ ବିରୋଧରେ ସେତେବେଳର ଅଣ୍ଡରୱାର୍ଲ୍ଡ଼ ଡନ କରିମ ଲାଲାଠାରେ ଅଭିଯୋଗ କରିଥିଲେ । କରିମ ଲାଲାଙ୍କ ତାଗିଦରେ ସୌକତ ଖାନ ସାବାଡ଼ ହୋଇଥିଲେ । ଗଙ୍ଗୁବାଈ, କରିମ ଲାଲାଙ୍କ ହାତରେ ରାକ୍ଷୀ ବାନ୍ଧୁଥିଲେ । କରିମ ଲାଲାଙ୍କ ଭଉଣୀ ଭାବରେ ଗଙ୍ଗୁବାଈଙ୍କ ପ୍ରତିପତ୍ତି ବଢ଼ିଥିଲା । ସେ ସମୟରେ କାମାଥିପୁରାଠାରେ ସେଣ୍ଟ ଆନ୍ଥୋନୀ ଗାର୍ଲ୍ସ ହାଇସ୍କୁଲ ପ୍ରତିଷ୍ଠା କରାଯାଇଥିଲା । ଏଥିପାଇଁ କାମାଥିପୁରା ବେଶ୍ୟାପଡ଼ା ବିସ୍ଥାପିତ କରିବା ପାଇଁ ଆଦେଶ ଆସିଥିଲା । ଗଙ୍ଗୁବାଈ ପ୍ରଧାନମନ୍ତ୍ରୀ ଜବାହରଲାଲ ନେହେରୁଙ୍କୁ ଭେଟି ଏହି ଆଦେଶ ବିରୁଦ୍ଧରେ ଆପତ୍ତି କରିଥିଲେ । ତାଙ୍କ କଥାରୁ କାମାଥିପୁରା ବେଶ୍ୟାପଡ଼ା ବିସ୍ଥାପିତ ହେବାରୁ ରକ୍ଷା ପାଇଥିଲା । ଗଙ୍ଗୁବାଈ ଅନାଥ ଶିଶୁମାନଙ୍କ ସମସ୍ୟା ସମାଧାନ ନିମନ୍ତେ ମଧ୍ୟ କାର୍ଯ୍ୟ କରୁଥିଲେ । ସେ ବେଶ୍ୟାପଡ଼ାରେ ଆସି ପହଞ୍ଚୁଥିବା ନୂଆ ଝିଅମାନଙ୍କୁ ବୁଝାସୁଝା କରି ଏ ବୃତ୍ତିରୁ ରକ୍ଷା କରି ନିଜନିଜ ଘରକୁ ଫେରେଇ ପାରୁଥିଲେ । ସେଥିପାଇଁ ତାଙ୍କୁ ଗଙ୍ଗୁବାଈ ଗଙ୍ଗା ମା ବୋଲି ମଧ୍ୟ ସମ୍ବୋଧନ କରାଯାଉଥିଲା । ଗଙ୍ଗୁବାଈଙ୍କର ମୃତ୍ୟୁପରେ ତାଙ୍କର ଛବି ଓ ପ୍ରତିମା ବିଭିନ୍ନ ବେଶ୍ୟାଳୟମାନଙ୍କରେ ରଖାଯାଉଥିଲା । ୨୦୧୧ରେ ପ୍ରକାଶିତ ହୁସେନ ଜୈଦୀଙ୍କ ପୁସ୍ତକ ମାଫିଆ କୁଇନ୍ସ ଅଫ ମୁମ୍ବାଇରେ ଗଙ୍ଗୁବାଈଙ୍କ ଜୀବନୀ ଲେଖା ହୋଇଛି । ଏହି ପୁସ୍ତକ ଉପରେ ପର୍ଯ୍ୟବେସିତ ଓ ସଞ୍ଜୟ ଲିଲା ଭଂସାଲୀଙ୍କ ନିର୍ଦ୍ଦେଶିନାରେ ଚଳଚ୍ଚିତ୍ର ଗଙ୍ଗୁବାଈ କାଠିଆୱାଡ଼ି ୨୦୨୨ ମସିହାରେ ମୁକ୍ତିଲାଭ କରିଥିଲା । ଏହି ଚଳଚ୍ଚିତ୍ରରେ ଆଲିଆ ଭଟ୍ଟ ଗଙ୍ଗୁବାଈଙ୍କ ଚରିତ୍ରରେ ଅଭିନୟ କରିଥିଲେ ।
କଥା ନୁହେଁ ଏ କଥା, ୨୦୧୭ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରର ପ୍ରଯୋଜନା କରିଥିଲେ ଏଲିନ୍ ସୋମୀନ୍ ଏବଂ ନିର୍ଦ୍ଦେଶନା ଦେଇଥିଲେ ନରୋତ୍ତମ ପରିଡ଼ା । ପ୍ରଥମେ ଏହି ଚଳଚ୍ଚିତ୍ରଟିର ଶୀର୍ଷକ  'କଥା ତ ଏତିକି'  ରଖାଯାଇଥିଲା, ମାତ୍ର ପରେ ଏହାକୁ ପରିବର୍ତ୍ତନ କରାଯାଇ  'କଥା ନୁହେଁ ଏ କଥା'  ରଖାଯାଇଥିଲା । ପିଣ୍ଟୁ ମିଶ୍ର ଏହି ଚଳଚ୍ଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ । ଏହି ଚଳଚ୍ଚିତ୍ରର ମୁଖ୍ୟ ଭୂମିକାରେ ଅଭିନୟ କରିଥିଲେ ନବାଗତ ନାୟକ ସନ୍ତୋଷ ଏବଂ ନବାଗତା ନାୟିକା ସୋନାଲୀ ରାୟ । ବିଜୟ ପଟ୍ଟନାୟକ, ବ୍ରଜ ନାୟକ ଆଦି କଳାକାରମାନେ ଚଳଚ୍ଚିତ୍ରରେ ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ସନ୍ତୋଷ ସୋନାଲୀ ରାୟ ବିଜୟ ପଟ୍ଟନାୟକ ବ୍ରଜ ନାୟକ କାହାଣୀ ଗୀତ ଏବଂ ସଙ୍ଗୀତ ପିଣ୍ଟୁ ମିଶ୍ର ଏହି ଚଳଚ୍ଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ।
ଶାନ୍ତିପୁର ଏକ ଭାରତୀୟ ପୌରପାଳିକା   ଅଟେ । ଏହା ପଶ୍ଚିମବଙ୍ଗର ନଦିଅ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଶାନ୍ତିପୁର ୨୩.୨୫୦୦ ଉତ୍ତର ଅକ୍ଷାଂଶ ଓ ୮୮.୪୩୩୩ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୪୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଶାନ୍ତିପୁର ସହରର ମୋଟ ଜନସଂଖ୍ୟା ୧୩୮୧୯୫ ଅଟେ । ସେଥି ମଧ୍ୟରୁ ୫୦.୭୧% ଜଣ ପରୁଷ ହୋଇଥିବା ବେଳେ ୪୯.୨୯% ଜଣ ନାରୀ ଅଟନ୍ତି । ଶାନ୍ତିପୁରର ସାକ୍ଷରତା ହାର ୬୩.୬୬% ଅଟେ । ଏହା ଜାତୀୟ ହାରଠାରୁ ୧.୧୮% ପ୍ରତିଶତ କମ ଅଟେ । ସେଥିରୁ ୩୪.୮୩% ପ୍ରତିଶତ ପୁରୁଷ ଓ ୨୮.୮୩% ନାରୀ ଅଟନ୍ତି । ୧୧.୬୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ବଙ୍ଗାଳୀ ଶାନ୍ତିପୁରର ସରକାରୀ ଭାଷା ଅଟେ ।
ସାଇକ୍ଲୋସେରିନ  (ଇଂରାଜୀ ଭାଷାରେ , ବ୍ୟବସାୟୀକ ନାମ ସେରୋମାଇସିନ) ଏକ ଆଣ୍ଟିବାୟୋଟିକ ଯାହା ଯକ୍ଷ୍ମା ରୋଗ ଚିକିତ୍ସାରେ ଦିଆଯାଏ  । ସକ୍ରିୟ ଔଷଧ ବିରୋଧୀ ଯକ୍ଷ୍ମାରେ   ଅନ୍ୟାନ୍ୟ ଯକ୍ଷ୍ମାରୋଧୀ ଔଷଧ ସ‌ହିତ ଏହି ସାଇକ୍ଲୋସେରିନ ଦିଆଯାଏ । ଏହା ପାଟିରେ ଦିଆଯାଏ । ସାଇକ୍ଲୋସେରିନର ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା  , ବାତ  , ନିଦ୍ରାଳୁ ଭାବ  , କାଲୁଆ ଅନୁଭବ ଓ ଅସ୍ଥିରତା ଇତ୍ୟାଦି ଲକ୍ଷଣ ଦେଖାଯାଏ । ବୃକ୍‌କ ଫେଲ  , ଅପସ୍ମାର ବାତ, ମେଜର ଡିପ୍ରେସିଭ ଡିଜଅର୍ଡ଼ର   ଓ ମଦ୍ୟାତ୍ୟୟ ଲୋକଙ୍କୁ ଏହା ଦିଆଯାଏ ନାହିଁ । ଗର୍ଭାବସ୍ଥାରେ ଶିଶୁ ଉପରେ ଏହାର ପ୍ରଭାବ ବିଷୟରେ ସ୍ପଷ୍ଟ ସୂଚନା ନାହିଁ । ଏହା ଆମିନୋ ଏସିଡ   ଡି-ଆଲାନିନ   ଶ୍ରେଣୀର ଔଷଧ ଓ ଜୀବାଣୁର ଆବରଣ ତିଆରିରେ ବାଧା ସୃଷ୍ଟି କରେ । ସାଇକ୍ଲୋସେରିନ ଏକ ପ୍ରକାର ସ୍ଟ୍ରେପ୍ଟୋମାଇସେସ   ଓ ଏହା ସନ ୧୯୫୪ରେ ଆବିଷ୍କୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ମାସର କ୍ରୟ ମୂଲ୍ୟ ୨୯.୭ରୁ ୫୧.୩୦ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏକ ମାସ ଔଷଧର ମୂଲ୍ୟ ପ୍ରାୟ ୩୧୫୦ ଆମେରିକୀୟ ଡଲାର ।
ଲିମ୍ଫୋଗ୍ରାନୁଲୋମା ଭେନେରିଅମ  (ଇଂରାଜୀ ଭାଷାରେ / ) ଏକ ଯୌନ କ୍ରିୟା ସଞ୍ଚାରିତ ରୋଗ ସମୂହର ରୋଗ ଯାହା କେତେକ ପ୍ରକାର କ୍ଲାମିଡିଆ ଟ୍ରାକୋମାଟିସ ଜୀବାଣୁ‌ଯୋଗୁ ସୃଷ୍ଟି ହେଉଥିବା ଏକ ସଂକ୍ରମଣ  । ଲକ୍ଷଣ: ଏକ ଛୋଟ ଯନ୍ତ୍ରଣାହୀନ ଯୌନାଙ୍ଗ ଘାଆ ଓ ଗୋଟିଏ ପାଖର ଉଋସନ୍ଧିରେ ବଡ଼ ଲସିକା ଗ୍ରନ୍ଥି ଦେଖାଯାଏ । ମଳାଶୟ ଖୋଲିଲେ ଯନ୍ତ୍ରଣା ହୁଏ ଓ ସ୍ରାବ ଦେଖାଯାଇପାରେ  ସଂସ୍ପର୍ଶରେ ଆସିବାର ସାଧାରଣତ ୩ରୁ ୧୨ ଦିନ ପରେ ରୋଗ ଆରମ୍ଭ ହୁଏ  ରୋଗ ଜଟିଳ ହେଲେ ମଳଦ୍ୱାର ସଙ୍କୁଚିତ ହୋଇଯାଏ ବା ଆନାଲ ଫିସ୍ଚୁଲା ବା ଭଗନ୍ଦର ହୋଇପାରେ । କ୍ଲାମିଡିଆ ଟ୍ରାକୋମାଟିସର ଏଲ୧, ଏଲ୨ ଏବଂ ଏଲ୩ ସେରୋଟାଇପଦ୍ୱାରା ଏହି ରୋଗ ହୁଏ  ଏହା ଯେକୌଣସି ପ୍ରକାର ଯୌନ ସଙ୍ଗମରେ ବିସ୍ତାର ଲାଭ କରେ । ଏଚ୍.ଆଇ.ଭି. ସଂକ୍ରମିତ ପୁରୁଷ ସ‌ହିତ ଏନ୍ୟ ଏକ ପୁରୁଷର ସଙ୍ଗମରୁ ମଧ୍ୟ ରହି ରୋଗ ସଂକ୍ରମିତ ହୋଇଥାଏ । ଲସିକା ପ୍ରଣାଳୀକୁ ଏହି ରୋଗ ସଂକ୍ରମିତ କରିଥାଏ । ଲକ୍ଷଣ ଦେଖି ରୋଗ ସନ୍ଦେହ କରାଯାଏ ଓ କଲଚର ତ‌ଥା ପିସିଆର ପରୀକ୍ଷା କରି ନିଶ୍ଚିତ କରାଯାଏ । ଡକ୍‌ସିସାଇକ୍ଲିନ୍ ଔଷଧ ତିନି ସପ୍ତାହ ପର୍ଯ୍ୟନ୍ତ ଦିଆଯାଏ ଓ ବିକଳ୍ପ ଭାବରେ ଏରିଥ୍ରୋମାଇସିନ ଦିଆଯାଇପାରେ । ବଡ଼ ଲସିକା ଗ୍ରନ୍ଥିଗୁଡ଼ିକର ଛେଦନ ଓ ନିଷ୍କାସନ ଆବଶ୍ୟକ ହୋଇପାରେ । ବିଗତ ୬୦ ଦିନ ମଧ୍ୟରେ ଯୌନ ସମ୍ପର୍କ ହୋଇଥିବା ଲୋକଙ୍କର ମଧ୍ୟ ପରୀକ୍ଷା କରାଯାଇ ଚିକିତ୍ସା କରାଯିବା ଉଚିତ୍  ଚିକିତ୍ସା ଫଳାଫଳଗୁଡିକ ଭଲ ଅଟେ  ଲିମ୍ଫୋଗ୍ରାନୁଲୋମା ଭେନେରିଅମ ଏକ ସାଧାରଣ ରୋଗ ନୁହେଁ କିନ୍ତୁ ଟ୍ରପିକାଲ୍ ଅଞ୍ଚଳରେ ଅଧିକ ଦେଖାଯାଏ । ଏହା ସାଧାରଣତଃ ୧୫ରୁ ୪୦ ବର୍ଷ ବୟସ ମଧ୍ୟରେ ଘଟିଥାଏ। ଯଦିଓ ଏହା ଉଭୟ ଲିଙ୍ଗରେ ସମାନ ଭାବରେ ଦେଖାଯାଏ ଓ ପୁରୁଷମାନଙ୍କର ଅଧିକ ରୋଗ ନିର୍ଣ୍ଣୟ ହୁଏ । ଏହା ବିକଶିତ ଦେଶର ୨୦୦୩ ମସିହା ପୂର୍ବରୁ ବିରଳ ଥିଲା ତ‌ଥାପି ୟୁରୋପ ଏବଂ ଯୁକ୍ତରାଷ୍ଟ୍ରରେ ଅନେକ ଥର ବିସ୍ଫୋଟ ଘଟିଛି । ଏହି ରୋଗ ପ୍ରଥମେ ୧୮୩୩ ମସିହାରେ ୱାଲେସ ବର୍ଣ୍ଣନା କରିଥିଲେ ଓ ପୁନର୍ବାର ୧୯୧୩ ମସିହାରେ ଡୁରାଣ୍ଡ, ନିକୋଲାସ୍ ଏବଂ ଫାଭ୍ରେଙ୍କଦ୍ୱାରା ବର୍ଣ୍ଣନା କରାଯାଇଥିଲା।
ଜାମି ସୁବାରାଓ ପୃଷ୍ଟି  (୧୦ ଅଗଷ୍ଟ ୧୯୨୮ - ୧୮ ଜାନୁଆରୀ ୨୦୦୪) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୭୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଭଞ୍ଜନଗର ବିଧାନ ସଭା ନିର୍ବାଚନ ମଣ୍ଡଳୀରୁ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ସୁବାରାଓ ୧୯୨୮ ମସିହାର ଅଗଷ୍ଟ ୧୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଲକ୍ଷ୍ମୀନାରାୟଣ ପୃଷ୍ଟି ଓ ପତ୍ନୀଙ୍କ ନାମ ଶାରଳା ଦେବୀ । ରାଜନୈତିକ ଜୀବନ ସୁବାରାଓ ଓଡ଼ିଶା ରାଜନୀତିରେ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ସୁବାରାଓ ୨୦୦୪ ମସିହାର ଜାନୁଆରୀ ୧୮ ତାରିଖରେ ୭୫ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ବିଞ୍ଚଣା ଏକ ହସ୍ତଚାଳିତ ସମତଳ ପୃଷ୍ଠ ଥିବା ହସ୍ତଚାଳିତ ପଂଖା । ଭାଷା ଓ ଅଞ୍ଚଳ ଭେଦରେ ଏହା ଅଲଗା ଅଲଗା ନାମରେ ନାମିତ । ଏହାକୁ ବାୟୁ ପ୍ରବାହ ସୃଷ୍ଟି କରିବା ପାଇଁ ଆଗପଛ ବିଞ୍ଚାଯାଏ । ସାଧାରଣତଃ ଏକ ବୃତ୍ତର କ୍ଷେତ୍ର ପରି ଆକୃତିରେ ଏହାର ଆକାର । ଏହା ପତଳା ସାମଗ୍ରୀରେ  (ଯଥା ତାଳ ପତ୍ର, ପାପେଲ କିମ୍ବା ପର) ତିଆରି  । ଏହା ଏକ କକ୍ଷ ଚାରିପାଖରେ ଘୂରିଥାଏ ଓ ଏହାକୁ ବ୍ୟବହାର ନ କରିବା ସମୟରେ ବନ୍ଦ କରାଯାଇପାରେ । ମଣିଷ ଚର୍ମରେ ବିଞ୍ଚଣାସବୁ ବାୟୁ ପ୍ରବାହ ବାଷ୍ପୀକରଣ ବଢ଼ାଇଥାଏ ଫଳରେ ଥଣ୍ଡା ପ୍ରଭାବ ମଧ୍ୟ ବଢ଼ିଥାଏ । ଏହା ମଧ୍ୟ ଚର୍ମକୁ ଘେରି ରହିଥିବା ଶରୀରର ଉତ୍ତାପରୁ ଉତ୍ପନ୍ନ ଗରମ ବାୟୁକୁ ବିସ୍ଥାପିତ କରି ଉତ୍ତାପ କମାଇଥାଏ । ଏହା ଫଳରେ ଆହୁରି ଅଧିକ ଥଣ୍ଡା ଅନୁଭୂତ ହୁଏ । ତେବେ ଏହି ଥଣ୍ଡା ହେବା ବାହାରର ତାପମାତ୍ରା  ପାଖାପାଖି 33    91     ଉପରେ ନିର୍ଭରଶୀଳ । ବିଞ୍ଚଣା ସାଥିରେ ନେବା ପାଇଁ ସୁବିଧାଜନକ । ବିଭିନ୍ନ ସମାଜରେ କୋଟିକମକରା ବିଶାଳ ବିଞ୍ଚଣା ଉଚ୍ଚ ଶ୍ରେଣୀର ଲୋକଙ୍କ ପାଖେ ରହୁଥିବାର ନଜିର ରହିଛି । କେତେକ ସମାଜରେ ସଂଭ୍ରାନ୍ତ ମହିଳାମାନଙ୍କ ପାଖରେ ଖରା ପଡ଼ିବାରୁ ରୋକିବା ପାଇଁ ଏହି ଭଳି ହାତଚାଳିତ ବଡ଼ ବିଞ୍ଚଣା ରଖାଯାଉଥିଲା ।
ସ୍ମିତା ଅଗରୱାଲ  (ଜନ୍ମ ୧୯୫୮) ଜଣେ ଭାରତୀୟ ମହିଳା କବି ଓ ଏଲ୍ଲାହାବାଦ ବିଶ୍ୱବିଦ୍ୟାଳୟର ଇଂରାଜୀ ଭାଷା ସାହିତ୍ଯର ପ୍ରଫେସର  । ୧୯୯୯ ମସିହାରେ ସେ ସ୍କଟଲାଣ୍ଡର ସ୍ତିରଲିଙ୍ଗ ବିଶ୍ୱବିଦ୍ୟାଳୟ ଓ ଇଂଲଦର କେଣ୍ଟ ବିଶ୍ୱବିଦ୍ୟାଳୟ ସମ୍ମାନଜନକ  " ଆବାସିକ ଲେଖକ "    ଭାବରେ ରହିଥିଲେ । ଜୀବନୀ ଆମେରିକୀୟ କବି, ଉପନ୍ୟାସକାର ଓ ଗଳ୍ପ ଲେଖକ ସିଲଭିଆ ପାଥଙ୍କ ଉପରେ ଗବେଷଣା କରି ସେ ତାଙ୍କର ଡକ୍ଟରାଲ ଡିଗ୍ରୀ ପାଇଥିଲେ ।ସେ ପାଥଙ୍କ ରଚନାବଳିର ଅନୁବାଦ କରିଛନ୍ତି ଓ ତାଙ୍କ ଉପରେ ଆମେରିକାର ଇଣ୍ଡିଆନା ବିଶ୍ୱବିଦ୍ୟାଳୟରେ ରହିଥିବା ଥିବା ଜର୍ନାଲର ସମ୍ପାଦନା ମଧ୍ୟ କରିଛନ୍ତି । ସ୍ମିତା ଅଲ ଇଣ୍ଡିଆ ରେଡିଓର ଜଣେ ଭୋକାଳ କଳାକାର ଭାବରେ ମଧ୍ୟ କାର୍ଯ୍ୟ କରନ୍ତି । କାର୍ଯ୍ୟ ସମୂହ  " - " . ନୂଆ ଡିଲ୍ଲୀ, ପ୍ରକାଶନ ୨୦୦୨</  " . "  ଭାରତ, ଇ-ପୁସ୍ତକ, ୨୦୧୧  " . ,"  ପ୍ରକାଶନ ୨୦୧୩ ସମ୍ପାଦନା  " : , ."  ୨୦୧୪ରୁ ଆମେରିକାରେ ପ୍ରକାଶିତ ରଚନା ବଳି ସ୍ମିତା ବହୁ ସଂଖ୍ୟାରେ କବିତା ଆଣ୍ଠୋଳୋଗି ଭାବରେ ରଚନା କରିଛନ୍ତି ।
ଜ୍ଞାନଦାନନ୍ଦିନୀ ଟାଗୋର  (୨୬ ଜୁଲାଇ ୧୮୫୦ - ୧ ଅକ୍ଟୋବର ୧୯୪୧) ଜଣେ ସାମାଜିକ ସଂସ୍କାରକ ଯିଏକି ବିଭିନ୍ନ ସାଂସ୍କୃତିକ ଉଦ୍ଭାବନକୁ ଅଗ୍ରଗତି କରିଥିଲେ ଏବଂ ଉନବିଂଶ ଶତାବ୍ଦୀରେ ବଙ୍ଗଳାରେ ମହିଳା ସଶକ୍ତିକରଣର ପ୍ରାଥମିକ ପର୍ଯ୍ୟାୟରେ ପ୍ରଭାବ ପକାଇଥିଲେ  । ସେ ରବୀନ୍ଦ୍ରନାଥ ଟାଗୋରଙ୍କ ବଡ଼ ଭାଇ ସତ୍ୟେନ୍ଦ୍ରନାଥ ଟାଗୋରଙ୍କୁ ବିବାହ କରିଥିଲେ । ଟାଗୋର ଜୋଡସାଙ୍କୋ ଟାଗୋର ପରିବାରର ବଂଶଜ ଅଟନ୍ତି । ପ୍ରାରମ୍ଭ ଜୀବନ ଜ୍ଞାନଦାନନ୍ଦିନୀ ଦେବୀବଙ୍ଗଳା ପ୍ରେସିଡେନ୍ସି, ଜେସୋରର ନରେନ୍ଦ୍ରପୁର ଗ୍ରାମରେ ପିତା ଅଭୟଚରଣ ମୁଖୋପାଧ୍ୟାୟ ଏବଂ ମାତା ନିସ୍ତାରିଣୀ ଦେବୀଙ୍କଠାରେ ଜନ୍ମଗ୍ରହଣ କରିଥିଲେ । କୁଲିନ୍ ବ୍ରାହ୍ମଣ ଅଭୟଚରଣ, ଏକ ପିରାଲୀ ପରିବାରରେ ବିବାହ କରି ନିଜ ପିତାଙ୍କର ଉତ୍ତରାଧିକାରୀ ହୋଇଥିଲେ । ପ୍ରଚଳିତ ପ୍ରଥା ଅନୁଯାୟୀ, ଜ୍ଞାନଦାନନ୍ଦିନୀ ସାତ କିମ୍ବା ଆଠ ବର୍ଷ ବୟସରେ ଦେବେନ୍ଦ୍ରନାଥ ଟାଗୋରଙ୍କ ଦ୍ୱିତୀୟ ପୁତ୍ର ସତ୍ୟେନ୍ଦ୍ରନାଥଙ୍କୁ ୧୮୫୭ ମସିହାରେ ବିବାହ କରିଥିଲେ । ଜେସୋରରେ ଥିବା ନିଜ ଅବ୍ୟବହୃତ ଜୀବନର ବିପରୀତରେ, ସେ ଟାଗୋର ପରିବାରର କଠୋର ପରଦା ପଛରେ ନିଜକୁ ସୀମିତ ରଖିଥିବାର ଦେଖିଲେ । ୧୮୬୨ ମସିହାରେ, ଭାରତୀୟ ସିଭିଲ ସର୍ଭିସ  (ଆଇସିଏସ୍) ପାଇଁ ନିଜର ଟ୍ରେନିଂ ନେଉଥିବାବେଳେ ସତ୍ୟେନ୍ଦ୍ରନାଥ ଜ୍ଞାନଦାନନ୍ଦିନୀଙ୍କୁ ତାଙ୍କ ସହ ଇଂଲଣ୍ଡରେ ଯୋଗଦେବାକୁ କହିଥିଲେ, ଯଦିଓ ତାଙ୍କ ପିତା ଏଥିରେ ସହମତ ନଥିଲେ  । ଏହି ସମୟରେ ଜ୍ଞାନଦାନନ୍ଦିନୀଙ୍କ ଭିଣେଇ ହେମେନ୍ଦ୍ରନାଥ ଟାଗୋର ତାଙ୍କ ଶିକ୍ଷାର ଦାଇତ୍ୱ ଗ୍ରହଣ କରିଥିଲେ । ତାଙ୍କୁ ପ୍ରଖ୍ୟାତ ବ୍ରହ୍ମୋ ଶିକ୍ଷାବିତ୍ ଅଯୋଧ୍ୟା ନାଥ ପାକ୍ରାଶୀ ମଧ୍ୟ ସଂକ୍ଷେପରେ ଶିକ୍ଷାଦାନ କରିଥିଲେ । ୧୮୬୪ ମସିହାରେ ସତ୍ତ୍ୱେନ୍ଦ୍ରନାଥ ଇଂଲଣ୍ଡରୁ ସିଭିଲ ସର୍ଭିସର ପ୍ରଥମ ଭାରତୀୟ ସଦସ୍ୟ ଭାବରେ ଫେରିବା ପରେ ଜ୍ଞାନଦାନନ୍ଦିନୀ ତାଙ୍କ ସ୍ୱାମୀଙ୍କ ସହ ବମ୍ବେ ରହିବାକୁ ଯାଇଥିଲେ । ବମ୍ବେରେ ଥିବାବେଳେ ଜ୍ଞାନଦାନନ୍ଦିନୀ ୟୁରୋପୀୟ ସର୍କଲରେ ସାମାଜିକ ହୋଇଥିଲେ ଏବଂ ଆଂଶିକ ଇଂରାଜୀ ରୀତିନୀତି ସହିତ ଅନୁକୂଳ ହୋଇଥିଲେ । ସାମାଜିକ ଭୂମିକାରେ ଏହି ପରିବର୍ତ୍ତନ ତାଙ୍କୁ ଉପଯୁକ୍ତ ପୋଷାକ ପିନ୍ଧିବାର ଆବଶ୍ୟକ ଥିଲା, ଯେଉଁଥିପାଇଁ ଶାଢ଼ି ପିନ୍ଧିବାର ପାରମ୍ପାରିକ ବଙ୍ଗଳା ଶଳୀ ଅତ୍ୟନ୍ତ କଷ୍ଟଦାୟକ ହୋଇଥିଲା । ସାହିତ୍ୟିକ ସଫଳତା ସ୍ବର୍ଣ୍ଣକୁମାରୀ ଦେବୀଙ୍କ ପରେ ଟାଗୋର ପରିବାରର ମହିଳାମାନଙ୍କ ମଧ୍ୟରେ ଜ୍ଞାନଦାନନ୍ଦିନୀ ପରିବାରର ସମୃଦ୍ଧ ସାହିତ୍ୟିକ ପରିବେଶରେ ସକ୍ରିୟ ଭାବରେ ଅଂଶଗ୍ରହଣ କରିଥିଲେ । ୧୮୮୦ ମସିହାରେ ଇଂଲଣ୍ଡରୁ ଫେରିବା ପରେ ଜ୍ଞାନଦାନନ୍ଦିନୀ ବଙ୍ଗଳା ପତ୍ରିକା ଭାରତୀରେ ପ୍ରବନ୍ଧ ଲେଖିବା ଆରମ୍ଭ କରିଥିଲେ । ୧୮୮୫ ମସିହାରେ, ଜ୍ଞାନଦାନନ୍ଦିନୀ ଦେବୀ ବଙ୍ଗଳା ଭାଷାରେ ପ୍ରଥମ ଶିଶୁ ସାହିତ୍ୟ ପତ୍ରିକା ବାଳକ ପ୍ରତିଷ୍ଠା କରିଥିଲେ । ରବୀନ୍ଦ୍ରନାଥ ବାଳକକୁ ଅନେକ କ୍ଷୁଦ୍ରଗଳ୍ପ, କବିତା ଏବଂ ନାଟକରେ ଯୋଗଦାନ କରିଥିଲେ । ସେ ପିଲାମାନଙ୍କ ପାଇଁ ଦୁଇଟି ନାଟକ ଲେଖିଥିଲେ - ତକଦାମୁଦମ୍ ଏବଂ ସାତ ଭାଇ ଚମ୍ପା - ଉଭୟ ସାହିତ୍ୟିକମାନଙ୍କ ମଧ୍ୟରେ ଉଚ୍ଚ ପ୍ରଶଂସିତ ହୋଇଥିଲେ । ତାଙ୍କର ଅନେକ ସାହିତ୍ୟିକ ସଫଳତା ସତ୍ତ୍ୱେ ଜ୍ଞାନଦାନନ୍ଦିନୀ ଦେବୀ ଆତ୍ମଜୀବନୀ ଲେଖି ନଥିଲେ । ଅବଶ୍ୟ, ମୃତ୍ୟୁର କିଛି ବର୍ଷ ପୂର୍ବରୁ ତାଙ୍କୁ ସ୍ମୃତିର ଏକ ସେଟ୍ ଲେଖିବାକୁ ପ୍ରବର୍ତ୍ତାଇ ଥିଲେ, ଯାହା ପରେ ସ୍ମୃତି କଥା ଓ ପୁରାତନି ଭାବରେ ପ୍ରକାଶିତ ହୋଇଥିଲା ।
ନଇୟା ୧୯୭୯ମସିହାରେ ନିର୍ମିତ ହୋଇଥିବା ଏକ ହିନ୍ଦୀ କଥାଚିତ୍ର । ଏହି କଥାଚିତ୍ରରେ ଓଡ଼ିଆ ଅଭିନେତା ପ୍ରଶାନ୍ତ ନନ୍ଦ ନିର୍ଦ୍ଦେଶନା ଦେବା ସହ ମୁଖ୍ୟ ଭୂମିକାରେ ଅଭିନୟ କରିଥିଲେ । ଜରିନା ୱାହାବ ଏଥିରେ ମୁଖ୍ୟ ଅଭିନେତ୍ରୀ ଭୂମିକାରେ ଥିଲେ । ଏହା ଓଡ଼ିଆ କଥାଚିତ୍ର ଶେଷ ଶ୍ରାବଣର ହିନ୍ଦୀ ରୂପାନ୍ତର ଥିଲା । ମୂଳ ଓଡ଼ିଆ କଥାଚିତ୍ରରେ ମହାଶ୍ୱେତା ରାୟ ମୁଖ୍ୟ ଅଭିନେତ୍ରୀ ଥିଲେ । କାହାଣୀ ଗଙ୍ଗା ନଦୀ କୁଳରେ ଏକ ଛୋଟ ବସତି ଲଖୀପୁରରେ ସୋନୁ ତାଙ୍କର ରୋଗ ପୀଡ଼ିତା ମାଁଙ୍କ ସହ ରହନ୍ତି । ଦିନେ ସେ ନଦୀରେ ବୁଡି ଯାଉଥିବା ଜଣେ ମହିଳାଙ୍କୁ ଉଦ୍ଧାର କାଲେ । ଗୀତା ନାମକ ଏହି ମହିଳାଙ୍କୁ ସୋନୁ ଘରକୁ ଆଣି ତାଙ୍କର ଯତ୍ନ ନେଲେ । ପରେ ଜାଣିଲେ ଯେ ସେ ଜଣେ ଅଭିଜାତ୍ୟ ସମ୍ପନ୍ନ ପରିବାରରୁ ଆସିଥିଲେ । ଗୀତା ଠିକ ହେଇଯିବା ପରେ ସୋନୁ ତାଙ୍କୁ ତାଙ୍କ ଘରକୁ ନେଲେ । ହେଲେ ଗୀତାଙ୍କ କକା ଓ ତାଙ୍କର ପତ୍ନୀ ରାମକଳୀ ଗୀତାଙ୍କୁ ଆଉ ଗ୍ରହଣ କରିବାକୁ ଅରାଜି ହେଲେ । ବାଧ୍ୟ ହେଇ ସୋନୁ ଗୀତାଙ୍କୁ ନିଜ ଘରେ ଆଣି ରଖିଲେ । ସୋନୁଙ୍କ ମା ସୋନୁଙ୍କ ସହ ଗୀତାଙ୍କୁ ବାହା କରେଇବାକୁ ଇଚ୍ଛୁକ ଥିଲେ ମଧ୍ୟ ତାଙ୍କର ସ୍ୱାସ୍ଥ୍ୟ ଖରାପ ହୋଇ ପରଲୋକ ହୋଇଗଲା । ସୋନୁ ଓ ଗୀତା ଏକାଠି ରହିଲେ । ଏଣେ ଏହାକୁ ନେଇ ତାଙ୍କ ସଂପ୍ରଦାୟର ଲୋକେ ତାଙ୍କୁ ସାମାଜିକ ବାସନ୍ଦ କରି ରଖିଲେ । ସେମାନେ ଗୀତା ସେ ସ୍ଥାନ ଛାଡି ଚାଲି ଯିବାକୁ ଚାହୁଁ ଥିଲେ । ସୋନୁ ଗୀତାଙ୍କୁ ବାହା କରେଇବା ପାଇଁ ଉପଯୁକ୍ତ ବର ଖୋଜିବାରେ ଲାଗିଲେ । ସେହି ଇଲାକାକୁ ଚିକିତ୍ସା କରିବାକୁ ଆସିଥିବା ଜଣେ ଯୁବ ଡାକ୍ତର ଗୀତାଙ୍କୁ ଦେଖି ବାହା ହେବାକୁ ରାଜି ହେଲେ । କିନ୍ତୁ ନିର୍ଦ୍ଧାରିତ ବାହାଘର ଦିନ ସେ ଡାକ୍ତର ଆଉ ଆସିଲେନି । ଏହିପରି ଦ୍ୱନ୍ଦ ଭିତର ଦେଇ କାହାଣୀ ଗତି କରେ । ସଂଗୀତ ରବୀନ୍ଦ୍ର ଜୈନ ଏହି କଥାଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ ।
ଖୀଭା (ଉଜବେକ: , ଇଂରାଜୀ: ) ମଧ୍ୟ ଏସିଆର ଉଜବେକିସ୍ତାନ ଦେଶର ସୌରଜ୍ମ ପ୍ରାନ୍ତରେସ୍ଥିତ ଏକ ଐତିହାସିକ ମହତ୍ତ୍ୱର ସହର ଅଟେ  । ଏହି କ୍ଷେତ୍ରରେ ହଜାର ବର୍ଷରୁ ଲୋକମାନେ ବାସ କରୁଛନ୍ତି , କିନ୍ତୁ ଏହି ସହର ସେହିଦିନ ଲୋକ ଲୋଚନକୁ ଆସିଲା ଯେଉଁଦିନ ଏହା  "ଖୀଭା ଖାନତ" ର ରାଜଧାନୀ ହେଲା । ଇତିହାସ ଅତି ପ୍ରାଚୀନ କାଳରେ ଖୀଭା କ୍ଷେତ୍ରରେ ପୂର୍ବୀ ଇରାନ ଭାଷା କହୁଥିବା ଲୋକ ରହୁଥିଲେ । କିନ୍ତୁ ୧୦ ବିଂ ସଦୀରେ ଏଠାରୁ ଗତି କରୁଥିବା ମୁସଲିମ ଯାତ୍ରୀମାନେ ଏହି ସହରର ବର୍ଣ୍ଣନା କଲେ ଯାହା ଏବେ ମଧ୍ୟ ଉପଲବ୍ଧ ରହିଛି । ୧୭ ବୀଂ ସଦୀର ଆରମ୍ଭରେ ଏହି ସହର ଖୀଭା ଖାନନର ରାଜଧାନୀ ହେଲା । ଖୀଭା ଖାନନ ଉପରେ  "ଚଙ୍ଗେଜ ଖାନ" ଙ୍କ ଆସ୍ତ୍ରାଖାନ ଖାନନ ଉପରେ ଶାସନ କରିବାକୁ ଯାଉଥିବା ବଂଶଜମାନଙ୍କ ଏକ ଅଧିକାର ଥିଲା । ୧୭ବୀଂ ସଦୀର ଆରମ୍ଭ ଏହି ସହର ୧୮୭୩ରେ  "ରୂସୀ ସାମ୍ରାଜ୍ୟ" ର  "କୋସ୍ତ୍ନାନ୍ତିନ ଫୋନ ଫାଉଫମାନ"    ନାମକ ରଣନିତିକାରମାନେ ଖୀଭା ଉପରେ ଆକ୍ରମଣ କଲେ ଏବଂ ତାଙ୍କ ସହରରେ ୨୮ ମଇ ୧୮୭୩ରେ ଅଧିକାର ହୋଇଗଲା । ଏବେ ଖୀଭା ଖାନନ ରୂସୀ ସାମ୍ରାଜ୍ୟର ଅଧୀନ ଥିଲା କିନ୍ତୁ ତାଙ୍କୁ ନାମ ପାଇଁ ମୁକ୍ତ ରୂପରେ ଚାଲିବାକୁ ଦିଆଗଲା । ଯେବେ ୧୯୧୭ରେ ରୂସରେ ସାମ୍ୟବାଦି  (କମ୍ୟୁନିଟି) କ୍ରାନ୍ତି ହୁଏ ତ ଯେଉଁଠାରେ କିଛି ସମୟ ପାଇଁ  "ସ୍ୱରଜ୍ମ ଜନ ସୋବିୟତ ଗଣତନ୍ତ୍ର"     '   ଭାବେ ଘୋଷିତ କରିଦିଆ ଗଲା ଏବଂ ଖୀଭା ଖାନତ ସବୁଦିନ ପାଇଁ ଶେଷ ହୋଇଗଲା । ୧୯୨୫ ମସିହାରେ ଏହି ଗଣତନ୍ତ୍ରକୁ ସୋବିୟତ ସଂଘରେ ମିଶାଇ ଦିଆ ଗଲା ଏବଂ ଖୀଭା ଉଜବେକିସ୍ତାନର ଅଂଶ ହୋଇଗଲା । ଗୁଲାମୀର ବଜାର ମଧ୍ୟ କାଳରେ ଖୀଭା ନିଜ ଦାସ ମାନଙ୍କ ବଜାର ପାଇଁ ପ୍ରସିଦ୍ଧ ଥିଲା , ଯେଉଁଠାରେ ମନୁଷ୍ୟମାନଙ୍କୁ କ୍ରୟ - ବିକ୍ରୟ ହେଉଥିଲା । ପ୍ରାୟତଃ ଯେଉଁଠାରେ ଇରାନ ଏବଂ ରୂସୀ ଲୋକ ବିକ୍ରୟ ହେଉଥିଲେ । ପ୍ରାୟତଃ କିଛି ତୁର୍କୀମାନ କବଲାରେ ଏହି ପ୍ରଥା ତିଆରି ହୋଇଯାଇ ଥିଲା , କି ସେଠାରେ ଫସଲ କାଟିବା ପରେ ହିଁ ପଡୋଶୀ ଇରାନର ବସ୍ତିକୁ ଯାଇ ଜବରଦସ୍ତି ଲୋକ ମାନଙ୍କୁ ଆଣି ଖୀଭାରେ ବିକ୍ରୟ କରି ଦେଉଥିଲେ । ରୂସ ଯେତେବେଳେ ଖୀଭା ଉପରେ ଅଧିକାର କରିବାର ପ୍ରୟାସ ଆରମ୍ଭ କଲା ତ ସେ ଏହି ଦାସ-ପ୍ରଥାକୁ ଶେଷ କରିବାକୁ ମଧ୍ୟ ନିଜର ଏକ ମୁଖ୍ୟ ଉଦ୍ଦେଶ୍ୟ କହିଥିଲା । ଆଧୁନିକ କାଳ ସୋଭିୟତ ସଂଘ ଯୁଗରେ ସରକାର ଘୋଷଣା କଲେ କି, ଖୀଭା ସହରକୁ ଭବିଷ୍ୟ ପାଇଁ ବିନା ବଦଳରେ ସୁରକ୍ଷା କରାଯିବ । ଏହି କ୍ଷେତ୍ରରୁ ପାଖାପାଖି ସମସ୍ତ ବାସୀଙ୍କୁ ବାହାର କରିଦିଆ ଗଲା । ସହରର ଭିତର ଭାଗକୁ ଈଚାନ କିଲା କୁହାଯାଏ ଏବଂ ଏହାର ବହୁ ବୃହତ ବୃହତ କାନ୍ଥ ରହିଛି । ଏହାର ମଝିରେ ଏକ ଉଚ୍ଚ ନୀଳ  "ବୁର୍ଜ"  ରହିଛି । ଏହାକୁ ବନେଇ ଥିବା  "ଖାନ" ର ଇଚ୍ଛା ଅଜାନ ଦିଲବାନ ପାଇଁ ଏକ ଉଚ୍ଚ  "ମିନାର"  ବନେଇ ବାର ଥିଲା , କିନ୍ତୁ ସେ ଏହାକୁ ପୁରା କରିବା ପୁର୍ବରୁ ହିଁ ମରିଗଲେ ଏବଂ ଏହା ପରେ ଆସୁଥିବା ଖାନ ଏହାକୁ ଅଧୁରା ଛାଡିଦେଲେ । କୁହାଯାଏ କି ତାଙ୍କ ଆଡେ ମାନି ନେଲେ କି ଏହି ମିନାରରୁ ଅଜାନ ଦେଉଥିବା ମୂଲ୍ୟକୁ ଜନାନ-ଗୃହରେ ତାଙ୍କର ପତ୍ନୀ ନଜର ଆସିବେ । ସହରର ଏହି ଈଚାନ କିଲା ଭାଗରେ ୫୦ ଐତିହାସିକ ସ୍ଥଳ ଏବଂ ୨୫୦ ମଧ୍ୟ କାଳୀନ ଘର ରହିଛି । ଏହାର ବାହାର କ୍ଷେତ୍ରକୁ  "ଦିଚାନ କିଲା"  କୁହାଯାଏ ।
ଆଞ୍ଚଳିକ ରିଂ ରୋଡ଼଼, ହାଇଦ୍ରାବାଦ ଭାରତୀୟ ରାଜ୍ୟ ତେଲେଙ୍ଗାନାର ହାଇଦ୍ରାବାଦ ସହର ଭିତରେ ଥିବା ୯୦ ମିଟର ପ୍ରଶସ୍ତ ଏକ ରୋଡ଼ । ଏହା ୨୮୮ କିଲୋମିଟର ଦୀର୍ଘ । ଏହାକୁ ପୂର୍ବରୁ ଥିବା ସହରାଞ୍ଚଳ ରୋଡ଼ର ଭିଡ଼ କମ କରିବାକୁ ଓ ବିଭିନ୍ନ ରାସ୍ତା ସହ ସଂଯୋଗୀକରଣ ପାଇଁ ଯୋଜନା କରାଯାଇ ନିର୍ମିତ ହୋଇଛି । ଏହି ରୋଡ଼ଦ୍ୱାରା ହାଇଦ୍ରାବାଦର ନିକଟସ୍ଥ ଜିଲ୍ଲା ସମୂହ ସହ ହାଇଦ୍ରାବାଦର ସଂଯୋଗକୁ ସରଳୀକରଣ କରାଯିଛି । ଏହା ଆଡବାର ଜାତୀୟ ରାଜପଥ ୬୫, ୪୪, ୧୬୩ ଓ ୭୬୫କୁ ଯୋଡ଼ା ଯାଇପାରିଛି । ଏହି ରାସ୍ତାଦ୍ୱାରା ସଂଯୁକ୍ତ ହେଇଥିବା ମୁଖ୍ୟ ସହରସବୁ ଏହି ରାସ୍ତା ହେବାଦ୍ୱାରା ସଙ୍ଗାରେଡ୍ଡି, ଭୁବନଗରୀ, ମେହବୁବନଗର, ରଙ୍ଗା ରେଡ୍ଡୀ, ଇବରହିମପାଟନା, ବରଗଳ, ନରସାପୁର ଆଦି ସହର ସଂଯୁକ୍ତ ହେଇପାରିଛି ।
ଭିନବ୍ଲାସ୍ଟିନ  ଇଂରାଜୀ ଭାଷାରେ  ' ' ଏକ କେମୋଥେରାପି ଔଷଧ   ଯାହା ଅନ୍ୟାନ୍ୟ ଔଷଧମାନଙ୍କ ସ‌ହିତ ଅନେକ ପ୍ରକାରର କର୍କଟ ରୋଗମାନଙ୍କର ଚିକିତ୍ସାରେ ଦିଆଯାଏ । ଏହି ରୋଗ‌ଗୁଡ଼ିକର ନାମ ହଜକିନ୍ସ ଲିମ୍ଫୋମା, ନନ ସ୍ମଲ ସେଲ ଫୁସଫୁସ କର୍କଟ, ମୂତ୍ରାଶୟ କର୍କଟ  , ମସ୍ତିଷ୍କ କର୍କଟ, ମେଲାନୋମା ଓ ଟେସ୍ଟିକୁଲାର କର୍କଟ   । ଏହା ଶିରାଭ୍ୟନ୍ତର ଇଞ୍ଜେକସନ ଆକାରରେ ଦିଆଯାଏ । ଅଧିକାଂଶ ଲୋକଙ୍କର ଏହି ଔଷଧଦ୍ୱାରା ପାର୍ଶ୍ୱ ପ୍ରତିକ୍ରିୟା ହୁଏ । ସାଧାରଣତଃ ସ୍ପର୍ଶଶକ୍ତିର ପରିବର୍ତ୍ତନ, କୋଷ୍ଠକାଠିନ୍ୟ, ଦୁର୍ବଳତା, ଅରୁଚି ଓ ମୁଣ୍ଡବଥା ଇତ୍ୟାଦି ପ୍ରତିକ୍ରିୟା ଦେଖାଯାଏ । ସାଂଘାତିକ ପାର୍ଶ୍ୱ ପ୍ରତିକ୍ରିୟାରେ ସ୍ୱଳ୍ପ ରକ୍ତ କଣିକା   ଓ ଅଣନିଶ୍ୱାସୀ   ଲାଗେ । କୌଣସି ଜୀବାଣୁ ସଂକ୍ରମଣ ଭୋଗୁଥିଲେ ଏହା ଦିଆଯାଏନାହିଁ । ଗର୍ଭାବସ୍ଥାରେ ଏହା ଶିଶୁର ହାନୀ କରିବା ସମ୍ଭାବନା ଥାଏ । ଏହା ଜୀବକୋଷର ବିଭକ୍ତିକରଣକୁ ଅବରୋଧ କରି କାର୍ଯ୍ୟକ୍ଷମ ହୁଏ । ସନ ୧୯୫୮ରେ ଭିନବ୍ଲାସ୍ଟିନ ପୃଥକ୍ କରାଯାଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସନ ୨୦୧୪ରେ ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ଡୋଜର କ୍ରୟ ମୂଲ୍ୟ ୭.୭୦ରୁ ୩୧.୭୦ ଆମେରିକୀୟ ଡଲାର ଥିଲା । ଇଂଲଣ୍ଡରେ ଏକ ୧୦ମିଗ୍ରା ଭାଏଲର ମୂଲ୍ୟ ୧୩.୦୯ ପାଉଣ୍ଡ । ପ୍ରଥମେ ମାଡାଗାସ୍କର ପେରିଉଇଙ୍କ୍ଲରୁ ମିଳିଥିଲା ।
ସଂସାର, ୧୯୭୧ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଗୌର ଘୋଷ ଓ ପାର୍ବତୀ ଘୋଷଙ୍କ ମିଳିତ ନିର୍ଦ୍ଦେଶନାରେ ଏହା ନିର୍ମିତ ହେଇଥିଲା । ସାରଦା ପ୍ରସନ୍ନ ନାୟକ ଏହାର କାହାଣୀ, ଚିତ୍ରନାଟ୍ୟ ଓ ସଂଳାପ ଲେଖିଥିଲେ ।
ଆଲାସ୍କାସିଫିଲ  ( : ) ଡାଇନୋସର ବଂଶର ଜୀବ ଅଟେ  । ଏହି ଜୀବଟି ବର୍ତ୍ତମାନ ବିଲୁପ୍ତ । ଏହାର ଜୀବାଶ୍ମ ଓ ଅବଶେଷ ଉତ୍ତର ଆମେରିକାରୁ ମିଳିଥିଲା । ଏହି ଡାଇନୋସରଟି କ୍ରେଟାସିଅସ ଯୁଗରେ ବାସ କରୁଥିଲା ।
ଲକ୍ଷ୍ମଣ ରେଖା, ୧୯୯୬ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୁବାସ ରାଉତ । ଏହି କଥାଚିତ୍ରଟି ନିର୍ଦ୍ଦେଶନା ଦେଇଥିଲେ ମହମ୍ମଦ ମହସିନ । ଅଭିନୟରେ ଉତ୍ତମ ମହାନ୍ତି ସିଦ୍ଧାନ୍ତ ମହାପାତ୍ର ରଚନା ବାନାର୍ଜୀ ବିଜୟ ମହାନ୍ତି ଅନୀତା ଦାସ ବୀଣା ମହାରଣା ଅପରାଜିତା ମହାନ୍ତି ଜୟୀରାମ ସାମଲ ଦେବୁ ବୋଷ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅକ୍ଷୟ ମହାନ୍ତି ।
ଶଶି ଥରୁର ଦିଲ୍ଲୀରେ ଭାରତ ସରକାରଙ୍କ ମନ୍ତ୍ରୀ ଥିଲେ। ଥରୁର ତିନି ଥର ଥିରୁଅନନ୍ତପୁରମରୁ ସାଂସଦ ଅଛନ୍ତି। ଏହା ପୁର୍ବରୁ ସେ ସଂଯୁକ୍ତ ରାଷ୍ଟ୍ର ମହାସଂଘର ଉପ ମହାସଚିବ ଥିଲେ ଓ ୨୦୦୬ ମସିହାରେ ମହାସଚିବ ପଦ ପାଇଁ ନିର୍ବାଚନ ଲଢିଥିଲେ ।